ORESTES 


PERSOANELE (în ordinea intrării în scenă) 

ELEKTRA, fiica lui Agamemnon, sora lui Orestes HELENA, regina Spartei, soția lui 
Menelaos CORUL femeilor din Argos 

ORESTES, fiul lui Agamemnon şi a Klytaimnestrei MENELAOS, regele Spartei, fratele 
lui Agamemnon TYNDAREOS, tatăl Helenei şi al Klytaimnestrei PYLADES, prietenul lui 
Orestes Un VESTITOR bătrîn 

HERMIONE, fiica lui Menelaos şi a Helenei Un FRIGIAN, sclavul Helenei 

APOLLON . 

Servitorii lui Tyndâreos şi ai lui Menelaos, oameni din Argos, 

înarmati. 

Acţiunea dramei are loc la Argos**. Scena reprezintă faţada palatului lui 
Agamemnon, înaintea căruia, pe un pat zace Orestes, acoperit, şi doarme. Lîngă 
el veghează Elektra. 

ELEKTRA”? 

Nu este soartă, cît ar fi de-ngrozitoare, nu este pătimire, nici năpastă de la zei, a 
căror sarcină să n-o îndure firea omenească. 

La fel, preafericitul Tântalos - şi n-o afirm ca să-i jignesc nenorocirea - 
<preafericit> deoarece se spune c-a fost zămislit de Zeus, priveşte, spînzurat în 
aer, plin de spaimă, o stîncă ce ameninţă să-i cadă-n creştet; lui, după cum e 
vorba, i s-a dat osînda-aceasta pentru că şi-a dezlegat - neruşinat nărav! - 
sfruntarea limbii, cînd zeii l-au primit, biet muritor, cu ei la masă, ca pe un 
egal“'?. 

<Pe urmă> el l-a odrăslit pe Pelops“%, din care s-a născut Atreus; acestuia, 
divina torcătoare“!, cînd alegea fuiorul sorții, i-a hărăzit gîlceava, să fie pururi 
în război cu frate-său Thyestes. 

Dar oare trebuie să amintesc atîtea mişelii de nerostit152? 

Atreus îşi ospătează fratele cu <carnea propriilor săi> copii, ucişi <de el>. Iar 
din Atreus se nasc - păstrez tăcere despre cele întîmplate între timp“ - slăvitul 
Agamemnon, dacă slăvit se poate spune“, şi Menelaos, avînd-o amîndoi de 
mamă pe cretana Aerope“5%. 

Ei şi-au luat soţii, Menelaos pe blestemata zeilor, Helena, şi Agamemnon, regele, 
pe Klytaimnestra, a cărei nuntă e faimoasă în Hellada. 

Din căsnicia lor au răsărit trei fete: Iphigeneia, Chrysothemis şi eu, Elektra; s-a 
mai născut şi un moştenitor, Orestes, din aceeaşi preanelegiuită mamă, care, 
prinzîndu-şi soţul în năvodul unei ţesături, l-a săvîrşit1%6. 

De ce? Ar fi urît pentr-o fecioară să răspundă; e liber, cine vrea, să lumineze 
pricina pe care-o las în umbră“. 

Dar trebuie lui Phoibos să-i aduc învinuirea de-a fi fost nedrept“*%? El lui Orestes 
i-a cerut să-şi piardă mama ce-l născuse, un fapt pe care nu-l socoate toată 
lumea glorios; totuşi, supus voinţei zeului, <Orestes> a ucis-o. Am fost şi eu 
părtaşă la omor, atît cît poate o femeie“, şi ne-a mai dat o mînă de-ajutor 
Pylades. 

De-atunci, topit de o cumplită boală, îl văd pe bietul frate-meu căzut pe 
aşternutul ăsta, unde zace; sîngele mamei noastre-l mînă în zvicniri de 
nebunie“%; căci nu cutez a le numi pe Eumenidele divine, care se-ntrec în a-l 
înspăimînta“*!. 

Aceasta e a şasea zi de cînd a fost înjunghiată mama şi leşul i-a fost mistuit de 
flăcările purificatoare; de-atunci el n-a mai pus în gură hrană, nici trupul nu şi l- 
a scăldat. Ascuns sub acoperăminte, cînd boala-i dă cîte un scurt răgaz, îşi vine- 
n fire şi-l cuprinde plînsul“%; dar uneori îl vezi ţişnind din aşternut la fugă, ca un 
mînzoc scăpat din jug. 

Aici, în Argos, s-a luat o hotărtîre, să nu ne-adăpos-tească nimeni sub acoperişul 


său, ori lîngă focul <vetrei> sale, ori să ne spună nouă, ucigaşilor de mamă, 
vrun cuvînti%. Şi iată ziua hărăzită, cînd se va alege, prin votul cetăţenilor, de 
vom muri, striviţi de pietre“* [sau străpun-gîndu-ne noi înşine gîtlejul cu 
pumnale ascuţite.] 

Dar mai avem un licăr de speranţă că vom fi salvaţi. Menelaos, întors din Ţroia, 
a sosit în ţară. Intrînd în port cu flota la Nauplia“%, la capătul călătoriei sale, a 
coborit pe țărm, după ce lungă vreme-a rătăcit, împins de vijelii. 

El a trimis-o înainte în palatul nostru, sub paza nopţii, pe Helena, obîrşia atîtor 
lacrimi, ca nu cumva cei cărora li s-au sfîrşit sub Ilion copiii, văzînd-o că 
pătrunde ziua <în cetate>, s-o-ntîmpine cu pietre; acuma ea se află înăuntru, 
plingîndu-şi sora şi năpastele familiei. 

Totuşi, între dureri, găseşte oarecare alinare; căci, copilita ei, pe care, cînd a 
navigat spre Troia, Menelaos ne-o adusese nouă şi-o-ncredinţase mamei mele să 
o crească, această Hermione, mutată de la Sparta“%, e pentru <maică-sa> prilej 
de bucurie şi uitare-a suferinţei. 

Eu toate căile <către cetate> le supraveghez, să văd cînd va sosi Menelaos. Căci 
viaţa noastră slabă e primejduită, de nu primim din partea lui un ajutor. Vai, cît 
amar <fără ieşire> într-un neam lovit de nenoroc! 

(Helena iese din palat, purtind o tav-ă pe care se află ulcioare şi şuviţe de păr.) 
HELENA 

Copilă-a Klytaimnestrei şi-a lui Agamemnon, Elektra, ce-ţi păstrezi de îndelungă 
vreme fecioria“*”, nefericito, cum de-aţi fost în stare, tu şi Orestes, frate-tău, 
sărmanul, să vă ucideţi mama? 

Eu nu mă tem că mă vor pîngări spusele tale, căci, după mine, Phoibos e 
răspunzător de fapta rea“%. 

în schimb, mă -ndurerează soarta Klytaimnestrei; ea era sora mea, pe care n-am 
văzut-o de cînd am plutit <pe mare> către Ilion - aşa cum am plutit, împinsă de- 
o zeiască nebunie“%* - şi-acum, că s-a-ntîmplat s-o pierd, deplîng năpastele ce ni 
s-au hărăzit. 

ELEKTRA 

Helena, pentru ce ţi-aş spune, cînd poţi să le cuprinzi cu ochii tăi, nenorocirile 
vlăstarelor lui Agamemnon? 

Eu, fără somn, stau aşezată lîngă-acest cadavru şi-l veghez, căci e aproape un 
cadavru, după cît de slab răsuflă, dar nu vreau să-l jijnesc <vorbind> de 
chinurile sale. 

Cît te priveşte, tu eşti fericită şi fericit este bărbatul tău5%; norocul vostru se 
apropie de obidirea noastră. 

HELENA 

(arătînd spre Orestes) De cîtă vreme a căzut la pat? 

ELEKTRA De cînd a risipit şuvoiul sîngelui matern. 

HELENA Nefericitul şi nefericita-i născătoare! Ce pierzare! 

ELEKTRA 

într-adevăr, şi răul care-l mistuie nu-i lasă vreo speranță. 

HELENA 

Te rog, fecioară, aş putea să-ţi pun bunăvoința la-ncer-care? 

ELEKTRA N-am cum lipsi, decît puţin, din preajma lui Orestes. 

HELENA 

Vrei să te duci, în locul meu, la groapa Klytaimnestrei? 
ELEKTRA A mamei mele, înţelegi să zici? Şi pentru ce? 

HELENA Să-nchini libaţiile mele şi cîteva şuviţe, din părul meu, 

tăiate”!. 

ELEKTRA 


Nu-i potrivit să mergi tu însăţi la mormîntul unei dragi surori? 

HELENA îmi e ruşine să-ntilnesc privirile argeilor. 

ELEKTRA 

Tîrziu ai devenit sfioasă: odinioară nu te-ai ruşinat să pleci de-acasă. 

HELENA Drept ai grăit, însă cuvinte aspre pentru mine. 

ELEKTRA Sfiala faţă de mykenieni*? de "unde ţi se trage? 

HELENA Mi-e frică de părinţii celor morţi sub îlion. 

ELEKTRA 

Adevărat, numele tău, în Argos, e hulit de gura tuturor. 

HELENA Tu împlineşte-mi voia şi dezleagă-mă de teamă. 

ELEKTRA N-aş fi în stare să privesc mormîntul mamei. 

HELENA 

Totuşi nu s-ar cădea să-ncredinţăm pioasa datorie unor servitoare. 

ELEKTRA De ce nu o trimiţi pe fata ta, pe Hermione? 

HELENA Nu e frumos ca o fecioară să se-arate gloatei. 

ELEKTRA 

Ba astfel şi-ar vădi recunoştinţa față de moarta care a crescut-o. 

HELENA 

Drept ai grăit; am să-ţi urmez, nepoată, sfatul. [Am să-mi trimit fiica, spusele ţi- 
au fost întemeiate.] 

Copila mea, ieşi, Hermione, vino înaintea casei şi ţine-n mîini libaţiile şi şuviţele 
din părul meu. (Apare Hermione.) 

Mergi la mormîntul Klytaimnestrei, închină lapte-a-mestecat cu miere şi toarnă 
pe țarină vin întunecat”, apoi te suie pe movila <funerară> şi rosteşte: 
„Helena, sora ta îţi dăruie libaţiile-acestea, dar nu a cutezat să vină la mormîntul 
tău de frica gloatei argiene." 

Tu roagă-te aprins de ea, să fie binevoitoare faţă de mine, şi de tine, şi de soţul 
meu, şi faţă de aceşti doi oropsiţi, pe care i-a pierdut un zeu“. Făgăduieste-i 
toate darurile de pe urmă, care i se cuvin unei surori. 

Te du, copila mea, grăbeşte-te, şi-ndată ce vei fi vărsat libaţiile pe mormînt, 
întoarce-te aici, fără zăbavă. 

(Intră în palat, în timp ce Hermione, care luase tava cu libaţii, se îndepărtează.) 
ELEKTRA 

(privind în urma Helenei) 

Natură, pentru oameni, tu eşti un mare rău, dar poti, cînd te îmbraci în 
bunătate, să le fii salvarea! 

Văzut-aţi cum şi-a retezat numai din margini părul, să nu i se ştirbească 
frumuseţea? Ea este tot femeia 

de-altădată. 

Să cadă ura zeilor asupra ta, atît cît ne-ai sfărmat, pe 

mine, pe Orestes şi Hellada-ntreagă! 

(Luînd seama la intrarea în scenă a Corului femeilor argiene.) 

Ah, cît sunt de nefericită! Uite, vine-aici o ceată de femei prietene, ca să-şi 
unească vocile cu tînguirea mea; poate mi-l vor trezi pe el, care se odihneşte şi 
ochii mei vor lăcrima din plin, văzîndu-mi fratele cuprins de nebunie. 
Preascumpelor femei, umblaţi uşor, nu faceţi zgomot, asurziţi-vă cadenţa 
paşilor! Prietenia voastră-mi este bună, dar deşteptarea lui <din somn> ar fi o 
caznă pentru mine. 

CORIFEUL 

Strofa 1 

Tăcere, tăcere! uşor să atingeţi cu încălţările <solul>; să nu tropotiţi55. 
ELEKTRA Staţi mai departe, acolo, departe de pat. 


CORUL 

Iată, îţi facem voia. 

ELEKTRA 

Sst! Vocea voastră să fie, dragile mele, ca un foşnet de gingaşe trestii®®®, 
CORUL 

Iată, vocile noastre suie, scăzute, spre-acoperişul <palatului>. 

ELEKTRA Astfel e bine. 

Fie-vă tonul mai molcom, mai molcom vă fie, înaintați fără zgomot, fără zgomot 
v-apropiaţi şi desluşiţi-mi de ce aţi venit. Vreme destulă i-a trebuit <lui Orestes> 
ca să alunece-n somn. 

CORIFEUL Antistrofa 1 Care e starea lui? Răspunde-mi, prietenă. 

ELEKTRA 

Ce să-ţi spun despre soarta lui? [despre-a lui năpastă?] încă respiră, dar o 
suflare cu gemete scurte. 

CORUL Ce ne vesteşti? Sărmanul de el! 

ELEKTRA 

II veţi ucide, dacă-i goniţi din pleoape dulcele somn ce-l astîmpără-acum. 
CORUL 

Victima nefericită a celui mai groaznic fapt, inspirat de un zeu, sărmanul! 
ELEKTRA Cîtă durere! 

Vocea, vocea nedreaptă a lui Loxias i-a poruncit nedreptatea, cînd, de pe 
tripodul <străvechii> Themis, a hotărît omorul, mai mîrşav ca orice omor, al 
mamei”. 

CORIFEUL Strofa 2 Nu vezi oare? Se zbate sub învelişuri. 

ELEKTRA 

Voi l-aţi trezit, urgisitelor. L-au smuls din somn strigările voastre. 

CORUL Noi am crezut că doarme adînc. 

ELEKTRA E 

Nu staţi în preajma, noastră, în preajma casei; întoarceţi mersul vostru, nu 
faceți larmă. 

CORUL 

Nu e decît aţipit; bine zici. 

ELEKTRA 

Noapte slăvită, slăvită, care le torni muritorilor mult încercaţi de necazuri 
somnul, vino din Erebos, vino, aşază-ţi pe casa lui Agamemnon aripile5%. 
Durerile noastre, năpastele noastre ne-au lovit, ne-au pierdut. Voi ați stîrnit 
gălăgia, <femeilor>; tăcere, păstraţi tăcere! Nu tulburaţi cu şoaptele buzelor 
voastre culcuşul acesta; să aibă <Orestes> parte în tihnă de harul somnului, 
dragile mele. 

CORIFEUL Antistrofa 2 Spune-mi, prevezi un liman pentru relele lui? 
ELEKTRA 

Moartea. Care să fie altul? Nu mai pofteşte să ia fărîmă de hrană. 

CORUL Sfîrşitul lui, aşadar, este sigur. 

ELEKTRA 

Phoibos ne-a pecetluit cu semnul jertfirii, cînd ne-a ales să vărsăm sîngele unei 
nefericite, care, mamă <fiind>, l-a ucis pe tatăl copiilor săi’. 

CORUL Dreaptă sentință, însă nu bună’, 

ELEKTRA 

Ai omorît şi-ai fost omorîtă, mamă ce ne-ai adus pe lume; se sting, datorită tie, 
asemenea tatălui lor, copiii născuţi din sîngele tău. 

Ne-am prăpădit, ca şi morţi suntem, ne-am prăpădit. <Frate> tu eşti printre 


morţi, iar mie, cu viaţa zdrobită, îmi este dat să am parte, aproape întruna, de 
gemete, de tînguiri, de lacrimi vărsate noaptea. Nemăritată, sărmana de mine, 
fără copii, mă voi tîrî pîn' la capătul zilelor mele. 

CORIFEUL 

Fecioară, ce te afli lîngă pat, Elektra, vezi să nu se fi sfîrşit fratele tău, fără ca tu 
să fi băgat de seamă; prea marea lui abatere defel nu-mi place. 

(Elektra se apleacă peste pat; la o blîndă atingere, Orestes 

se trezeşte.) 

ORESTES 

Somnule, farmec scump, ocrotitor al suferindului,-cît mi-ai sosit de dulce şi la 
timp! 

Uitare-a relelor, slăvită, cît eşti de <tainic> înţeleaptă, zeiţă <bună> cu 
năpăstuiţii care te invocă"!!! 

De unde am venit aici? Cum am ajuns? Nu mi-amin-tesc de cele dinainte; mi-e 
risipită <agerimea> minţii. 

ELEKTRA 

Cît mi-a părut de bine, preaiubite, and ai adormit. Nu vrei să te ajut şi trupul să- 
ti îndrept? 

ORESTES 

Ba da, apucă-mă, apucă-mă; şi şterge de pe biata-mi gură spuma,- şi de pe ochii 
mei urdoarea. 

ELEKTRA (în timp ce-l îngrijeşte) 

Cum vezi, mă bucur să te pot sluji şi nu mi-e silă, frate, să te îngrijesc cu mîini 
de soră. 

ORESTES 

De pieptul tău sprijină-mi trunchiul, ridică părul care-mi cade, prăfuit, pe faţă, 
căci el privirea mi-o păinjeneşte. 

ELEKTRA 

(sprijinindu-i gitul şi pieptănîndu-i pletele) Biet cap cu bucle năclăite, zburlit mai 
eşti, după-nde-lunga lipsă de-mbăiere! 

ORESTES 

Aşază-mă din nou pe pat. Cînd izbucnirea nebuniei mele se alină, mă simt 
neputincios, cu mădularele zdrobite. 

ELEKTRA 

Vezi bine, patul e prietenul bolnavului; el e un lucru neplăcut şi totuşi necesar. 
(îl ajută să se întindă.) 

ORESTES (după un răgaz) 

Ridică-mă din nou, îndreaptă-mi trupul îndoit. Sunt greu de împăcat bolnavii; 
nici ei nu ştiu cum vor să zacă. 

ELEKTRA 

Nu vrei să simţi pămîntul sub picioare, să faci, după atîta vreme cîtiva paşi? 
întotdeauna o schimbare cade bine. 

ORESTES 

Cum să nu vreau, căci astfel o să-mi pară că m-am însănătoşit. în lipsa 
adevărului, mai bună e părerea. 

ELEKTRA 

Acum ascultă, frate drag, cît timp îţi lasă Erinyile întreg folosul mintii. 
ORESTES 

Doreşti să-mi spui o noutate? Dacă-i o veste bună, mă vei încînta. Dacă e vorba 
de vreo lovitură iarăşi, năpastele de pînă astăzi îmi ajung. 

ELEKTRA 

Soseşte unchiul tău, Menelaos; corăbiile lui sunt ancorate la Nauplia!’ 


ORESTES 

Ce spui? Acolo licăreşte <o speranță> pentru răul nostru, acest bărbat cu noi 
de-un sînge şi care este-ndatorat tatălui nostru5!? 

ELEKTRA 

Acolo licăreşte, şi drept întărire, lasă-mă să-ţi spun că, dintre zidurile Troiei, o 
aduce pe Helena. 

ORESTES 

Dacă scăpa doar el, era mai vrednic de invidie; dar dacă vine cu nevasta, un 
mare nenoroc aduce. 

ELEKTRA 

Tyndâreos a zămislit fiice de pomină pentru învinuiri <obşteşti> şi pentru faimă 
proastă în Hellada®'®. 

ORESTES 

Dar tu să nu te-asemeni cu stricatele acelea; tu poţi; fii <altfel> deci, nu doar în 
vorbe, ci şi în cugetele tale. 

ELEKTRA (brusc speriată) 

Vai, frate, rătăcită ţi-e privirea“!S! Deodată te-a cuprins turbarea, pe tine care, 
adineaori, judecai atît de clar. 

ORESTES 

(delirind si miscîndu-se convulsiv încoace şi încolo) Rogu-te, mamă, nu stîrni 
asupra mea aceste fete <infernale>, aceste vipere cu ochi de sînge! Iată-le- 
n preajmă, iată-le, se-aruncă peste minet”! 

ELEKTRA 

(încercînd să-l oprească şi să-l culce) Stai liniştit în aşternutul tău, nefericitule; 
aceste arătări, pe care le socoti atît de-adevărate, tu nu le vezi într-adevăr. 
ORESTES 

O Phoibos, mă vor omori cățelele acestea cu priviri cumplite, ale tărîmurilor 
morţii preotese, necruțătoarele zeițe’! 

ELEKTRA 

(luptîndu-se să-l ţină) 

Nu; nu te voi lăsa; te voi înlănţui cu braţele; am să te-mpiedic să te-avînţi în 
raznă căpiată. 

ORESTES 

Dă-mi drumul; tu eşti una dintre Erinyile care mă urmăresc; mă ţii de mijloc 
strîns, ca să m-azvîrli în Târtaros’!?. 

ELEKTRA 

Vai, oropsitule! Unde să aflu ajutor contra puterilor divine ce ne hăituiesc atît de 
mînioase? 

ORESTES 

(smulgîndu-se din strinsoarea Elektrei) Dă-mi arcul <meu cu capete> de corn 
pe care mi l-a dăruit Loxîas, spunîndu-mi să mă folosesc de el ca să gonesc 
zeițele, dacă m-ar speria cu izbucniri de nebunie. 

(Face gestul încordării unui arc.) 

ELEKTRA Un braţ de muritor poate răni vreo zeitate? 

ORESTES 

Desigur, dacă nu se-ascunde de privirea mea! (Se adresează din nou Erinyilor, 
pentru ceilalți nevăzute.) 

Nu înţelegeţi, nu vedeti săgetile înaripate ce ţişnesc din arcul cu bătaie lungă? 
Ah, ah! Ce aşteptaţi? Zburaţi în aerul înalt! N-aveţi decît să asupriți oracolele lui 
Apollon! (Se calmează, la fel de brusc cum intrase în criză. După un răstimp de 
tăcere, vorbeşte rar, puțin împleticit.) 

Ah, stai! De ce sunt istovit şi gîfiind? 

Unde-am sărit, unde, din aşternut afară? 

S-a depărtat furtuna; văd iarăşi mare calmă. 

De ce plîngi, soră, ascunzîndu-ţi capul sub veşmînt? Ah! mi-e ruşine să te fac 
părtaşă încercărilor prin care trec, să te aduc pe tine, o fecioară, să fii 
îngrijitoarea unui suferind. Nu-ţi nărui, de supărare, sănătatea, din pricina 
necazurilor mele. Mi-ai dat şi tu, desigur, încuviinţare, dar eu sunt cel care-a 
vărsat sîngele mamei. 

<Adevăratul> vinovat este Loxias; el m-a împins la cea mai ticăloasă crimă, 
încurajîndu-mă doar prin făgăduinţe, nu prin fapte. Şi cred că însuşi tatăl meu, 
dacă l-aş fi-ntrebat, privindu-l drept în ochi: „Chiar e nevoie s-o ucid pe mama?", 
şi-ar fi întins o mînă rugătoare spre bărbia mea”, cerîndu-mi arzător să nu înfig 
nicicînd jungherul în giîtul celei care-mi dete viaţă*?, deoarece - fără să-l pot 
muta pe el <din Hades> la lumină — urma, sărman' de mine, să-mi atrag 
năpaste grele. 

Şi-acum, dezvăluie-ţi obrazul, soră dragă, usucă-ţi plînsul, în pofida sorții 
noastre oropsite. Cînd vei vedea că sunt lipsit de vlagă, alungă-mi spaima, 
rătăcirea cugetului meu bolnav, şi întăreşte-mă <prin vorbe bune>. Cînd tu 
suspini, e datoria mea să-ţi fiu alături, ca să te întăresc cu gingăşie. Purtările de 
grijă dintre noi fac cinste înrudirii noastre. 

Ci, biată <soră>, intră în palat; întinde-te <pe vreun pat>, în somn scufundă-ţi 
pleoapele muncite de nesomn, îmbucă niscai hrană şi revarsă apă peste trupul 
tău; căci dacă tu mă părăseşti, sau cazi bolnavă pentru a fi stăruit prea mult la 
căpătiiul meu, suntem pierduţi. Doar tu îmi eşti de ajutor, ceilalţi, cum vezi, s-au 
risipit din jurul meu. 

ELEKTRA 

Cu neputinţă <să te părăseso; n-am să despart nici moartea mea, nici viaţa mea 
de-a ta; de altfel, toate sunt comune între noi. Dacă-ai pieri, ce-aş face eu, 
<biată> femeie? Cum aş putea, doar singură, să mă salvez lipsită de un frate, 
lipsită de un tată, lipsită de prieteni. Dar dacă ţi se pare că e bine, eu trebuie să 
fac aşa cum spui. 

în schimb, tu odihneşte-te pe-acest culcuş, şi, nelăsîndu-te uşor în seama 
nălucilor tulburătoare ce te bîntuie, rămiîi pe acoperămîntul patului. Fără a fi 
bolnav, fie şi numai gîndul că s-a-mbolnăvit pe muritor îl istoveşte şi-l cufundă în 
restrişte*?. 

(îl ajută pe Orestes să se întindă, apoi intră în palat.) 

CORUL Strofă 

Aiai! 

Călătoarelor purtate de aripi, 

stăpînelor divine, 

menite s-alcătuiţi, în suspine şi lacrimi, BI 

un alai străin de duhul lui Bakchos, 

Eumenidelor cu pielea smolită, 

avîntate în zbor prin largul văzduhului, 

cerînd răzbunarea vărsării de sînge, 

plata omorului*?4, 

ascultaţi-ne ruga fierbinte, ruga fierbinte, 

lăsaţi-l pe fiul lui Agamemnon, 

să-şi uite sminteala turbată şi raznele! 

Sărmane <Orestes>, ce cazne ai tras asupra-ţi. 

spre pierzania ta, 

cînd te-ai supus profeţiei 

rostite de Phoibos, de pe tripodul sfînt, 

din sanctuarul unde se zice că 


este Buricul lumii5?5! 

Antistrofă 

Zeus, ce prilej de milă-i acesta? Ce luptă de moarte-i aceasta? luţindu-ţi inima 
năpăstuită, <Orestes>, 

un daimon răzbunător*?6, 

izvor pentru tine de lacrimi neistovite, 

te-a mînat în palat, 

şi te-a-ndirjit împotriva 

sîngelui mamei tale, 

care, <iată> te scoate din minţi. 

Ne tînguim, tînguimu-ne. 

Bunăstarea măreaţă nu dăinuieşte la oameni, 

astfel cum pînza uşoarei corăbii 

e sfişiată de vijeliile vreunui zeu, 

cum e sorbită luntrea 

de marea cu hulpave valuri*”. 

Vedea-se-va oare vreodată o altă casă, 

căreia, mai cu temei decît casei lui Tântalos, 

cea răsărită din nuntă divină5%, 

să i se cuvină cinstirea noastră? 

CORIFEUL 

Dar iată, se-apropie regele, suveranul Menelaos; din fastul său se cunoaşte 
limpede că este din spiţa lui Tântalos. O tu, ce-ai condus armata de-o mie de 
vase asupra pămîntului Asiei, fii binevenit! 

Te-nsoţeşte Norocul; ţi-ai împlinit, ' ajutat de zei, năzuinţele. 

(în veşminte luxoase, intră Menelaos, cu o gardă de ciţiva 

hopliţi.) 

MENELAOS 

Palatule, sunt bucuros să te privesc la-ntoarcerea din Troia, însă vederea ta mă 
face să suspin*?%, căci nu cunosc o altă vatră care să fi fost mai răscolită de un 
şir de jalnice nenorociri. 

Soarta lui Agamemnon, crunta-i moarte, cum l-a pierdut soţia lui, eu le-am aflat 
în timp ce navigam înspre Malea**%; din mijlocul talazurilor mi-a strigat-o zeul ce 
le vesteşte oamenilor mării viitorul, feciorul lui Nereus, profe- 

tul Glâukos*!, care nu ştie să mintă; acesta, ridicîndu-se-n lumină, mi-a grăit: 
„Menelaos, fratele tău se află în mormînt. El a pierit în baia pregătită de soţia 
lui, care i-a fost şi cea din urmă 

<baie>5' 

<Atunci> şuvoi de lacrimi am vărsat, eu şi corăbierii 

mei. 

Dar iată că, îndată ce-am atins pămîntul la Nauplia, pe cînd nevasta mea, 
pornind la drum, se îndrepta încoace, eu, care năzuiam să-i strîng cu drag în 
braţe pe Orestes al lui Agamemnon şi pe Klytaimnestra, crezînd că <amîndoi> 
sunt sănătoşi, iau cunoştinţă, de la un pescar, despre nelegiuita omorîre a fiicei 
lui Tyndâreos. 

Unde se află, tinerelor, spuneţi-mi, fiul lui Agamemnon, care a-ndrăznit 
asemenea fărădelege? Era un prunc, ţinut de maică-sa în braţe, cînd mi-am lăsat 
palatul, ca să merg la Troia; chiar dacă l-aş privi în faţă, nu l-aş recunoaşte. 
ORESTES (sărind din pat şi căzînd în genunchi în faţa lui Menelaos) 

Menelaos, eu sunt acest Orestes, pe care tu îl cauţi. De bună voie-am să-ţi înşir 
necazurile mele. 

Dar mai întîi vreau să-ţi ating, ca suplicant, genunchii, şi să-ţi închin, în locul 


unei ramuri, o rugă arzătoare”, Salvează-mă; tu ai sosit tocmai în ceasul cînd e- 
n cumpănă destinul meu de urgisit. 

MENELAOS 

O zei, ce văd? Vreun strigoi mi se năzare dintre f morți? 
î 

ORESTES i 

într-adevăr, nu mai sunt viu, din pricina prea multor } 
rele, deşi Încă zăresc lumina. 


i> 


MENELAOS 5 

Cît ţi-s de înciîlcite pletele, sărmanule! I 
ORESTES - i 

Nu felul cum arăt, ci crima săvîrşită mă căzneşte. 1 
8 

MENELAOS Şi ce cumplit priveşti cu ochii tăi uscați! 

ORESTES Se stinge trupul meu, doar numele-mi rămîne. 
MENELAOS îngrozitoare arătare, contrară celeia la care m-aşteptam! 
ORESTES Acesta sunt, ucigătorul mamei mele urgisite. 
MENELAOS Ştiu; cruţă-te de <a mai spune> crunta povestire. 
ORESTES 

N-am decît să mă cruţ, căci Soarta-mi hărăzeşte chinuri din belşug. 
MENELAOS Ce pătimeşti anume? Care-i boala ce te istoveşte? 
ORESTES E conştiinţa, gîndul c-am făcut ceva de groază5*. 

MENELAOS 

Ce vrei să spui? Vorbirea limpede vădeşte omul înţelept; obscuritatea nu. 
ORESTES îţi spun că mă topeşte mai ales mîhnirea. 

MENELAOS Zeiţă de temut! Dar poate fi înduplecată. 

ORESTES 

Chiar gîndurile mele căpiate răzbună sîngele <vărsat al> mamei. 
MENELAOS Şi rătăcirea minţii tale cînd a început? Ce zi era? 

ORESTES în ziua cînd am înălţat mormîntul peste biata mama. 
MENELAOS Erai în casă ori stăteai de veghe lîngă rug? 

ORESTES Se înnoptase, aşteptam să-i strîng din spuză oasele’, 
MENELAOS Altcineva se mai afla în preajma ta, să te susţină? 

ORESTES ' Pylades, care-a fost părtaş la sîngeroasa crimă. 

MENELAOS Şi ce vedenii te-au îmbolnăvit aşa? 

ORESTES 

Mi s-a părut că văd trei chipuri femeieşti, <întunecate> precum noaptea. 
MENELAOS 

Ştiu despre ce <înfăţişări> vorbeşti, dar nu vreau să rostesc numele lor. 
ORESTES 

Sunt demne de cinstiri şi nu-i cuminte să le spunem numele. 

MENELAOS Stîrnindu-ţi căpiala, ele răzbună paricidul? 

ORESTES Vai, cum mă hăituiesc, sărman' de mine! 

răul. 

MENELAOS Nu-i de mirare că făptaşii răului, la rîndul lor, îndură 
ORESTES Dar am un mijloc să mă lepăd de răspundere. 

MENELAOS 

Nu te gîndi la sinucidere; aceea nu-i purtare înţeleaptă“”. 
ORESTES 

Pot vina s-o arunc pe Phoibos, care mi-a poruncit să săvirşesc omorul mamei. 
MENELAOS 

Prea s-a vădit a fi neştiutor despre ce-i binele şi ce-i dreptatea. 


ORESTES 

Slujim sub jugul zeilor, oricine-ar fi cei cărora le spunem zei”, 
MENELAOS Totuşi, Loxias nu-ţi slăbeşte relele? 

ORESTES El pregetă; acesta e năravul zeilor, din fire5*. 
MENELAOS Cît a trecut de cînd şi-a dat suflarea Klytaimnestra? 
ORESTES 

Aceasta-i ziua-a şasea; încă mai suie fum din rugul funerar. 
MENELAOS 

Cît sunt de iuți zeițele, cînd e să ceară plată pentru viaţa mamei. 
ORESTES Nesăbuită, dar statornică-n prietenie-mi este inima“. 
MENELAOS Şi gîndul că l-ai răzbunat pe tatăl tău ţi-e de folos? 

ORESTES 

Nu, pînă azi; dar amînarea, pentru mine, era totuna cu nefapta. 

MENELAOS Cum te privesc cei din cetate, după faptă? 

ORESTES 

Ei mă urăsc atît de mult, încît nici unul nu-mi vorbeşte. 

MENELAOS 

N-ai izbutit să-ţi fi purificat de sînge mîinile, cum cere datina??? 

ORESTES Nu; toate casele la! care merg în faţa mea se-ncuie. 

MENELAOS Care din cetăţeni vor mai vîrtos exilul tău5%5? 

ORESTES 

Oiax, care-l socoate vinovat pe tatăl meu de tot ce-a fost la Troia mişelie. 
MENELAOS 

Pricep, vrea să răzbune-asupra ta uciderea lui Palamedes**. 
ORESTES 

într-asta n-am avut nici un amestec; totuşi, eu sunt pierdut, fără scăpare. 
MENELAOS 

Şi cine încă ţi-s duşmani? Vreunul din prietenii lui Aigisthos5%5? 

ORESTES 

Da, ei sunt cei care mă ponegresc mai tare; şi azi cetatea este sub puterea lor. 
MENELAOS Cetatea nu te lasă să păstrezi sceptrul lui Agamemnon? 
ORESTES 

Cum poţi să crezi? - cînd nu vrea să-mi păstrez nici barem viaţa. 

MENELAOS 

Are-n vedere vreo măsură anumită, pe care să mi-o spui deschis? 

ORESTES 

Chiar azi argeii vor vota pedeapsa prevăzută contra mea. 

MENELAOS 

Pedeapsa e cumva exilul, ori se va hotărî de trebuie să mori sau să trăieşti? 
ORESTES Să mor, zdrobit cu pietre de concetăţeni. 

MENELAOS De ce nu fugi, trecînd peste hotarul ţării? 

ORESTES 

Suntem păziţi de oameni înarmaţi; un brîu de-aramă ne-nconjoară. 
MENELAOS 

Sunt oare străji tocmite de duşmanii tăi sau ţin de forţele cetăţii Argos? 
ORESTES 

Au pus toţi cetăţenii străji; într-un cuvînt pieirea mea e <ca şi> hotârită. 
MENELAOS Sărmane, ai căzut pe cea din urmă treaptă a năpastei! 
ORESTES 

< Menelaos,> eşti singura-mi speranţă în restrişte. Tu, care, ocrotit de soartă, vii 
la prieteni urgisiţi, împărtăşeşte-i şi pe ei din fericirea ta! Nu ţine pentru tine 
doar norocul, ci ia asupra-ţi parte din necazurile altora; plăteşte-le celor 


îndreptăţiţi, căci te-ai îndatorat la tatăl lor. 

Prieteni sunt numai cu numele, dar nu cu faptele, cei care nu rămîn prieteni la 
nenorocire. 

CORIFEUL 

II văd înaintînd spre noi, silindu-şi gleznele bătrîne, pe Tyndâreos din Sparta; el 
poartă strai cernit şi are capul ras în semn de doliu după fata lui. 

ORESTES 

Sunt nimicit, Menelaos; iată-l venind încoace pe Tyndâreos. Privirea lui, 
îndeosebi, mă ruşinez s-o întîlnesc, în urma celor făptuite. El m-a crescut de mic, 
m-a copleşit cu sărutări, purtîndu-l, rotocol, în braţe „pe-al lui Agamemnon fiu". 
Tot astfel se purta şi Leda. Ţineau la mine amîndoi, nu mai puţin decît la 
gemenii lui Zeus®*®, 

Şi iată, ticăloasă inimă, suflet nemernic 
gingăşiei lor! 

Cu ce-ntuneric să-mi acopăr chipul, în care nor să mă ascund spre a scăpa din 
faţa ochilor bătrînului? 

(Intrînd în scenă, Tyandâreos ajunge lingă Menelaos şi 

Orestes.) 

TYNDÂREOS 

Unde-aş putea să-l aflu, unde, pe Menelaos, bărbatul fetei mele? In vreme ce 
turnam libaţii la mormîntul Klytaimnestrei, am auzit că el a coborit pe mal, o 
dată cu nevasta, la Nauplia, salvat după atît amar de ani. 

Călăuziţi-mă, vreau, stînd la dreapta lui, să strîng în braţe-acest prieten, cînd am 
să-l văd după o lungă despărţire. 

MENELAOS Salut, bătrîne, cu mireasa căruia s-a însoţit şi Zeus! 
TYNDAREOS Salut, Menelaos, şi ţie, ginerele meu! 

(îşi dă seama de prezenţa lui Orestes.) 

Ah, stai! Cît e de rău să nu ştii ce te-aşteaptă. Cum? matricidul ăsta, chiar aici, 
în faţa casei, năpiîrca asta ce străfulgera priviri bolnave, ţinta urii mele? 
Menelaos, de ce-i vorbeşti acestui ucigaş nelegiuit? 

MENELAOS De ce nu i-aş vorbi? El e vlăstarul unui tată mie drag. 

TYNDAREOS Socoti c-a fost prăsit într-adevăr de el, cu firea asta? 

MENELAOS 

Aşa socot, iar dacă e lovit de nenoroc, să-i respectăm nenorocirea. 
TYNDAREOS 

Ţi-ai însuşit un fel de a gîndi străin, de mult ce ai trăit printre barbari. 
MENELAOS 

Şi totuşi e un gînd hellenic, acela de-a-i cinsti pe cei din neamul tău întotdeauna. 
TYNDÂREOS Da, însă şi acel de-a nu te aşeza deasupra legilor. 

MENELAOS 

A face din constrîngere ceva este dovadă de sclavie, aşa cred înţelepţii””. 
TYNDAREOS Păstrează-ţi cugetele astea! Eu nu voi cugeta ca tine. 

MENELAOS 

Miînia şi povara vîrstei, laolaltă, te depărtează de înţelepciune. 

TYNDÂREOS 

In legătură <cu Orestes>, cum să dezbaţi despre ce este înţelept, dacă sunt 
desluşite binele şi răul pentru toţi? Ce om a fost vreodată mai smintit ca el? El n- 
a avut pentru 

dreptate barem o privire şi legea tuturor hellenilor a încălcat-o. 

Cînd Agamemnon îşi dădu suflarea de pe urmă, lovit în cap de propria-mi fiică - 
un ruşinos omor, pe care n-am să-l încuviinţez nicicînd - el trebuia s-o 


547, ce plată mîrşavă le-ai dat, în locul 


pedepsească pe făptaşă, cu grijă pentru rînduielile divine, s-o urmărească printr- 
o judecată şi s-o alunge din palat pe maică-sa5%. Astfel ieşea din încercare cu 
renumele de înţelept, ascultător de lege şi evlavios. 

în schimb acum îl chinuie aceeaşi pacoste ca şi pe Klytaimnestra. Căci, dacă, 
orişicum, era îndreptăţit să o socoată ticăloasă, a devenit el însuşi, omorînd-o, şi 
mai ticălos. 

Am să te-ntreb, Menelaos, numai atît: dacă femeia din acelaşi pat cu el îl va 
ucide <pe Orestes>, pe urmă, fiul lor, la rîndu-i, dacă-şi va ucide mama, şi-apoi 
copilul fiului spăla-va sîngele cu sînge, vor mai avea hotar atitea crime? 
Bine-au statornicit cei vechi, părinţii noştri, în privinţa asta: pe omul prihănit cu 
sînge nu-l îngăduiau să se arate ochilor cuiva şi să se-apropie de cineva; îl 
supuneau purificării prin exil”, dar nu-i sfirşeau, drept răzbunare, viaţa. 
Altminteri, cineva mereu ar trebui să cadă sub pedeapsă sîngeroasă, <şi-anume 
omul> cel mai de curînd pătat pe miîini <prin crimă>. 

Sigur, femeile destrăbălate-mi sunt urîte, în primul rînd fiica mea, care şi-a 
omorît bărbatul. Nici pe soţia ta, Helena, eu n-o voi încuviinţa vreodată, n-aş 
vrea s-o agrăiesc măcar; nu te invidiez pentru isprava de a fi plecat la Troia 
după o femeie rea. Dar legea o voi apăra din răsputeri, spre a stîrpi porniri de 
fiare sîngeroase, care nimicesc o ţară şi năruie cetăţile, întotdeauna. 

(Se adresează lui Orestes.) 

Şi tu, nemernice, în suflet ce-ai simţit cînd maică-ta şi-a dezvelit, cerşind 
cruţare, sînul’? Ah! fără să fi fost de faţă la cumplita faptă, simt plînsul 
năpădindu-mi pleoapele bătrîne, obiditul! 

Acum, cu mine împreună, recunoaşte: tu eşti urit de zei şi ispăşeşti omorul 
mamei, răznit de nebunie, bîntuit de frică. Nu am nevoie să ascult alţi martori; 
ajunge să mă uit la tine. 

Menelaos, <îţi dau un sfat> pentru purtarea ta, nu merge împotriva zeilor, 
voind să-i vii în ajutor; lasă-i pe cetăţeni cu pietre să-l zdrobească, ori nu te mai 
gîndi să calci pămîntul Spartei. Fiica mea, murind, nu a primit decît ce i se 
cuvenea, ci n-ar fi trebuit prin mîna fiului să moară. 

Eu, care de-obicei m-am bucurat de fericire, am fost năpăstuit prin fete: într- 
asta nu m-a răsfăţat norocul. 

CORIFEUL 

E vrednic de invidie cel fericit întru copiii săi, cînd nu şi-a pregătit, prin ei, 
nenorociri deosebite. 

ORESTES 

Eu şovăi să vorbesc, bătrîne, contra ta despre ceva ce cată să-ţi mîhnească 
inima. Dacă s-ar risipi, din faţa cuvîntării mele, opreliştea că eşti bătrîn, ce-mi 
tulbură rostirea, nu m-aş abate de pe drum, dar mă reţine părul tău cărunt. 

Da, sunt nesfînt, după omorul mamei, ci, pe de altă parte, am împlinit o datorie 
sfîntă, răzbunîndu-mi tatăl. 

Ce trebuia să fac? Asemuieşte aceste date, două cîte două: el era tatăl meu şi 
mi-a dat viaţa, ea nu era decit fiica ta şi m-a adus numai pe lume, ogorul care a 
primit sămînţa de la altul, căci fără tată nu s-ar mai alcătui odrasle niciodată5*?. 
Deci, după cumpănire, am ales să ţin mai bine partea ctitorului spiţei, decît a 
celeia cu sarcină de doică. 

Apoi, fiica ta - căreia mi-e ruşine să-i spun mamă -făcîndu-şi nuntă după bunul 
plac, s-a aruncat în patul unui <alt> bărbat", 

Vădindu-i mişelia, nu-mi fac cinste mie; vreau totuşi să vorbesc. în casă 
Aigisthos trecea drept soţul ei de taină. Eu l-am ucis; pe urmă am jertfit-o şi pe 
mama; am săvîrşit fărădelegea, dar mi-am răzbunat părinteles*. 

Legat de fapta-aceasta, pentru care, ameninţîndu-mă, tu ceri să fiu zdrobit cu 
pietre, ascultă cît de mult i-am ajutat pe toţi hellenii. De-ar dobîndi femeile atîta 


îndrăzneală încît să-şi prăpădească soţii şi la copii să caute refugiu, cerşin-du-le, 
cu sînul gol, milostivire - ah! pentru ele-ar fi prea lesne să-i măcelărească pe 
bărbaţii lor, pornind de la cel mai mărunt, întîmplător, temei. 

Eu, săvîrşind această grozăvie, pe care o denunti în gura mare, am oprit s- 
ajungă obicei asemenea purtare. 

M-a asmutit o dreaptă ură împotriva mamei, căci pe bărbatul său, care lipsea 
din pricina războiului din casă, pe căpetenia de oşti a-ntregului pămînt hellenic, 
l-a înşelat, lăsînd să-i fie pîngărit culcuşul. Apoi, simțind că a greşit, oare s-a 
pedepsit ea însăşi? Nu; ci spre a scăpa de răzbunarea soţului, îndreptăţită, ea, 
lui, tatălui meu, i-a dat osînda, omorîndu-l. 

în numele celor din cer! - deşi nu se cuvine ca un ucigaş, precum sunt eu, să 
pomenească zeii, cînd vrea să-şi apere fărădelegea - dar treacă, dacă, prin 
tăcerea mea, aş fi chezăşuit purtarea mamei, cum nu mi-ar fi plătit-o cel răpus? 
Atins de ura lui, n-aş fi dansat cu Erinyile*5'? Doar maică-mea găseşte sprijin la 
zeițele acestea, şi el, deloc, el care-a fost lovit cu mult mai pe nedrept? 

Tu însuţi m-ai pierdut, bătrine, dînd viaţă unei criminale5*. Din pricina sfruntării 
ei am fost lipsit de tata şi-am ajuns omoritor-de-mamă. Vezi tu, Telemachos n-a 
omorît-o pe-a lui Odysseus nevastă, Penelope, căci ea nu şi-a schimbat cu alt 
bărbat bărbatul, ci şi-a păstrat nepîngărit în casă patul căsniciei5?. 

Să ştii, Apollon ce sălăşluieşte în sanctuarul din buricul lumii5%, de unde le 
împarte oamenilor legi ce-nu pot fi respinse şi ale cărui hotăriîri noi le urmăm, 
supuşi, pe toate, <Apollon> m-a înduplecat şi am ucis-o la porunca lui pe mama. 
Pe el să-l socotiți lipsit de pietate, pe el să-l osîndiţi la moarte, căci nu eu am 
greşit, ci el. 

Ce trebuia să fac? Nu e destulă chezăşie zeul <însuşi>, spre care se înalţă ruga 
mea, că mă va curati de pîngărire? De-acum unde-aş putea să aflu ocrotire, cînd 
cel care mi-a dat porunca nu mă smulge morţii? 

Ah! nu mai spune, aşadar, că n-a fost bine ce am săvîrşit, ci spune că am săvîrşit 
spre nenorocul meu <toate acesteax 

[Cînd muritorii se unesc prin nunţi pioase, preafericit le este veacul; în schimb, 
cei care <în căsătorie> nu cad bine au parte de ruină şi în casă şi afară. ]*®! 
CORIFEUL 

Pentru bărbaţi, întotdeauna, femeile sunt piedică şi-aducătoare de năpaste 
greles*?. 

TYNDAREOS 

Ah! eşti fudul, nu-ţi înfrînezi rostirea şi, în răspunsul tău, ţi-alegi cuvinte care să 
mă doară. 

Preabine, <astfel> şi mai tare mă-ntăriţi să urmăresc pieirea ta. Aceasta fi-va un 
bogat adaos la datoria pentru care am venit ca să închin prinoase la mormîntul 
fetei mele. 

Mă duc să aflu adunarea convocată de argei şi ori de bunăvoie, ori cu sila, am să 
asmut cetatea contra ta şi a surorii tale, să ispăşiţi sub lovituri de pietre crima 
voastră. 

<Elektra>, mai vîrtos ca tine, merită să moară“, căci te-a înverşunat faţă de- 
aceea care-ţi dete viaţă, ţurnînduc-ţi pururi prin urechi cuvinte care să ţi-o facă 
tot mai vrednică de ură, ve'stindu-ţi visele ce i le trimisese Agamemnon, 
dezvăluindu-ţi legătura ei de aşternut cu Aigisthos - zeii subpămînteni să 
blesteme unirea lor, precum au urgisit-o muritorii565! - pînă ce-a scăpărat, la 
însăşi temelia casei, un foc nu de-al lui Hephaistos566. 

Menelaos, iată ce-ţi spun, şi chiar aşa voi face: de-mi preţuieşti cumva pornirea 
<împotriva lui> şi înrudirea mea <cu tino, să nu-l salvezi de la omor, nesocotind 
voinţa zeilor; lasă-i pe cetăţeni cu pietre să-l zdrobească, sau nu te mai gîndi să 

calci pămîntul Spartei5%. Păstrează-n minte ce ţi-am spus, nu ţine partea celor 
ce şi-au lepădat evlavia şi nu-ţi înstrăina prietenii evlavioşi. 

Pe mine duceţi-mă, servitorilor, de la lăcaşul ăsta. 

(Tyndâreos iese, condus de servitori. Menelaos se mişcă, agitat, prin scenă.) 
ORESTES 

Du-te, pentru ca eu, netulburat de ochii tăi, acum să pot vorbi cu el, fără să mă- 
nspăimînte pârul tău cărunt. 

Menelaos, de ce ţi-e mersul zbuciumat, în timp ce gîndul tău scrutează două căi 
ce se deschid în faţa îndoitei tale griji? 

MENELAOS 

Dă-mi pace; cumpănind în mine însumi, nu ştiu, dintre cărările destinului, pe 
care s-o apuc. 

ORESTES 

Nu-ţi încheia degrabă chibzuiala; ascultă mai întîi cuvîntul meu şi hotărăşte 
după-aceea. 

MENELAOS 

Vorbeşte, ai dreptate. Uneori tăcerea e mai bună ca rostirea, dar alteori <într- 
adevăr> rostirea e mai prețioasă. 

ORESTES 

Am să vorbesc. Discursurile-amănunţite le întrec pe cele scurte şi sunt mai 
limpezi pentru cine le ascultă. 

Menelaos, nu vreau să-mi dai nimic din ale tale; înapoiază-mi numai cele dăruite 
ţie, căci de la tata le-ai primit. Nu despre bogății e vorba, căci dacă viaţa mi-o 
salvezi, îmi laşi cea mai de seamă bogăţie. 

< Prin ce-am făcut> am încălcat dreptatea. Deci, am să-ţi cer să fii nedrept şi tu, 
în apărarea celor săvîrşite, căci Agamemnon, tatăl meu, n-a respectat dreptatea, 
cînd a strîns puterea tuturor hellenilor, mergînd <cu ei> sub zidul Troiei; dar nu 
fiindcă el ar fi greşit, ci pentru vindecarea răului ce ţi s-a tras din rătăcirile unei 
neveste păcătoase. 

Deci, trebuie să-mi vii în ajutor, în schimbul ajutorului primit5*. El viaţa şi-a 
primejduit-o, cum trebuie să facă frate pentru frate, luptînd, scut lîngă scut, cu 
tine-alături, ca să-ţi dea nevasta. Plăteşte-mi aşadar aici, în schimbul faptului că 
te-ai îndatorat acolo. Iar ca să mă salvezi, îţi trebuie numai o zi, nu zece ani de 
trude. Cît despre sora mea jertfită la Aulis, eşti în cîştig; Pe Hermione nu-i 
nevoie s-o 

înjunghii56?. 

Nu vreau să cazi în starea de obidă ce mă copleşeşte şi-apoi, faţă de tine, 
trebuie să fiu mai îngăduitor. Dar bietului meu tată dăruieşte-i viaţa mea şi a 
surorii mele, Elektra, cea de-atîta timp nemăritată””. Căci dacă mor, nu voi lăsa 
urmaşi în casa părintească. 

Vei zice că-i cu neputinţă <să mă sprijinix Chiar aşa e, dar tocmai la restrişte 
sunt datori prietenii să se ajute între ei. Cînd zeii ne răsfaţă cu noroace, la ce 
mai e nevoie de prieteni? Divinitatea poate, singură, să ne ajute, dacă vrea. 

în mintea tuturor hellenilor tu treci drept unul ce-ţi iubeşti nevasta şi nu spun 
asta ca să te cîştig prin linguşire, dar te voi implora în numele soţiei tale”. 
(Rosteşte către sine însuşi, aparte) 

Nefericit ce sunt! Cîtă cădere! Unde mă prăvălesc năpastele? Ah! trebuie cu 
deznădejde să mă bat, să strig, pentru tot neamul meu această rugăminte. 

(Lui Menelaos, cu gesticulaţia rituală a suplicanţilor) 

Tu, care eşti cu tata de un sînge, unchi al meu, bărbatul mort, de sub pămînt, 
ascultă spusele acestea; închipuie-ţi că sufletu-i, plutind deasupra ta, prin însăşi 
gura mea îţi glăsuieşte“?! [Te rog fierbinte, printre lacrimi, printre gemete, 


printre năpaste], salvează-mă; toţi oamenii vînează asta, nu doar eu. 

CORIFEUL 

Tot astfel eu, deşi sunt numai o femeie, te rog pe cei căzuţi în suferinţă să-i ajuţi, 
căci eşti în stare. 

MENELAOS 

Mă simt adînc mişcat, Orestes, de pacostele tale, şi aş dori temeinic să te sprijin. 
Aşa se cade, să-i ajuţi pe cei cu tine de un sînge, la restrişte, dacă divinitatea-ţi 
dă putere, murind <cînd e prilejul> pentru ei şi omorîndu-le duşmanii; tocmai 
puterea-aceasta cer s-o capăt de la zei. 

Eu am sosit aici lipsit de luptători, avînd doar lancea mea, după atîtea rătăciri 
<pe mare> prin mulţime de primejdii; nu mi-a rămas decît o mică forţă de 
prieteni. 

Fără-ndoială, n-am putea învinge într-o bătălie Argosul pelasgic5'5, dar am putea 
să îl convingem prin cuvinte blînde; într-asta şi nădăjduim. Cum să răpui, cu 
şubrede mijloace, o putere mare, oricît ţi-ar fi de-naltă vitejia? Chiar numai a 
susţine-aşa ceva e nebunie. 

Poporul aţiţat, pradă mîniei, e ca un foc prea iute pentru a fi stins, dar, dacă 
molcom te retragi, lăsîndu-i loc să-şi cheltuiască-nflăcărarea, şi dacă ştii alege 
ora nimerită, e sigur că înverşunarea, gifiind, îl părăseşte; şi de îndată ce 
vîrtejul se alină, obţii din partea lui tot ce pofteşti. Căci în <popor> se-ascunde 
milă şi simţăminte mari se-ascund, comori de seamă pentru cine stă la pîndă 
<să le folosească>5?. 

Mă duc să-i aflu pe Tyndâreos şi pe argei şi mă voi strădui, luîndu-ţi pararea, să 
le întorc pornirea către bine. 

O navă se st vfundă, dacă funiile ţin, în faţa vînturilor, prea întinsă pînza, dar se 
îndreaptă, dacă funiile sunt mai slobode. Pe cel cuprins de prea mult zel, 
divinitatea îl urăşte*5, cum îl urăsc şi oamenii cetăţii. 

Eu trebuie - şi nu spun vorbe fără rost - să te salvez prin socotinţă, nu în pofida 
celor mai puternici decît noi. Cu forţa <armelor> - chiar dacă tu-ţi închipui altfel 
- n-aş izbuti să te salvez, căci nu e lesne, numai cu o lance, să pui pe fugă relele 
ce-ţi dau năvală şi să ridici trofee <după biruinţă>55. 

De n-ai fi tu la mijloc, eu nu m-aş apleca să le cerşesc celor din Argos milă; însă 
nevoia de acum îi schimbă silnic şi pe înţelepţi în sclavi ai sorții. 

(Menelaos pleacă.) 

ORESTES 

Tu nu ştii să ridici la luptă oşti decît pentru-o femeie, <ca s-o aduci acasă,> 
altminteri nu, o, cel mai mîrşav om şi neînstare să-ţi răzbuni prietenii! Tu fugi de 
mine, întorcîndu-mi spatele; nu mai ţii minte cît îi datorezi lui Agamemnon. 
Lipsit eşti de prieteni, tată, la restrişte! 

Speranţă nu mai am, nici loc de adăpost, spre a scăpa de moartea ce mi-o 
pregătesc argeii; căci pentru mine el <Menelaos> era refugiul şi salvarea. 

Dar iată, îl zăresc pe muritorul mie cel mai drag, Pylades, care vine iute din 
Phokida“””. Ce dulce întîlnire! în ceasuri grele, un prieten credincios e mai 
plăcut vederii decît marea molcomă pentru navigatori. 

(Intră, grăbit, Pylades.) 

PYLADES5'8 

Am trecut prin Argos într-o grabă care nu-mi stă bine, auzind că cetăţenii 
trebuiau să se-ntrunească; i-am văzut în adunare, mult înverşunaţi în contra ta şi 
a surorii tale, vrînd pe loc să vă omoare. Ce-i asta? Care ţi-e starea? Ce ţi se 
întîmplă, ţie, 

cel mai drag dintre apropiații mei, dintre prieteni, dintre rude? Căci tu-mi eşti 
acestea toate laolaltă. 


ORESTES 

Sunt pierdut, aceasta-mi este, ca să spun pe scurt, 

năpasta. 

PYLADES Voi pieri cu tine; totul e comun între prieteni””?. 

ORESTES Ah! Menelaos se poartă crunt cu mine şi Elektra. 
PYLADES E firesc ca soţul unei scorpii să devină rău. 

ORESTES A venit, dar pentru mine parcă nici n-ar fi sosit. 

PYLADES Cum? într-adevăr a tras la ţărmul <Argolidei>? 

ORESTES 

După vreme îndelungă; dar aici, fără zăbavă şi-a trădat prietenii. 
PYLADES Şi-a adus, cu el în navă, şi nemernica soţie? 

ORESTES Cel ce l-a adus pe celalt n-a fost el, ci a fost ea5%. 
PYLADES 

Unde e femeia, care, singură, -a făcut să piară sumedenie de-ahei? 
ORESTES în palatul meu, dar, oare, pot să-l mai numesc al meu? 
PYLADES Ce i-ai spus, prin ce cuvinte, fratelui tatălui tău? 

277 

ORESTES 

L-am rugat să se opună ca, pe mine şi Elektra să ne piardă cetăţenii. 
PYLADES 

Ce-a răspuns, pe zei! la asta? Vreau cu dinadins să 

aflu. 

ORESTES S-a codit, cum îndeobşte fac prietenii vicleni. 

PYLADES .Insă ce temei invocă? Spune-mi-l şi voi şti totul. 
ORESTES (ironic) A sosit zămislitorul unor fete virtuoase. 

PYLADES 

De Tyndâreos e vorba? Cred că-i supărat pe tine pentru moartea fetei sale. 
ORESTES 

Ai ghicit. Menelaos, ca să-şi păstreze nestricată înrudirea lui cu socrul, s-a dezis 
de tatăl meu. 

PYLADES Nu cutează să împartă nenorocul tău cu tine. 
ORESTES 

Nu-i, din fire, un războinic; vitejia lui se-arată numai pe lîngă muierisE!. 
PYLADES Deci eşti copleşit de rele, hărăzit amarnic morţii. 
ORESTES 

Trebuie să-şi pună votul cetăţenii privitor la acuzarea de omor. 
PYLADES Ce va fi să hotărască? Spune, asta mă-nspăimîntă! 

ORESTES Moartea mea sau viaţa; iată, zisă scurt, o ştire gravă. 
PYLADES Fugi, cu sora ta degrabă, părăsiţi acum palatul. 
ORESTES Nu vezi împrejurul noastru gărzile care veghează? 
PYLADES Am văzut şi baricade, taie străzile cetăţii. 

ORESTES Casa, ca pe-o fortăreață, mi-o încercuiesc duşmanii5*?. 
PYLADES 

Tu întreabă-mă, la rîndul tău, ce s-a-ntîmplat cu mine, căci şi eu sunt isprăvit. 
ORESTES Ce duşman te pierde? Răul meu sporeşte cu al tău. 
PYLADES Tata" m-a gonit de-acasă, la mînie, în exil. 

ORESTES 

îţi aduce-nvinuirea pentru că l-ai fi jignit, sau în numele cetăţii? 
PYLADES 

Pentru că ţi-am dat un sprijin la ucisul mamei tale, mă socoate molipsit. 
ORESTES Suferinţa mea, sărmane, te atinge şi pe tine. 

PYLADES Nu am caracterul lui Menelaos; voi şti să sufăr. 
ORESTES 


Nu ţi-e teamă că-ţi vor moartea cei din Argos, precum 
mie? 

PYLADES 

Nu-s în drept să mă condamne, doar poporul din 
Phokida. 

ORESTES 

Groaznică este mulţimea, cînd o mînă capi nemernici5s?. 
PYLADES Dar cînd capii ei sunt nobili, doar noblețea hotărăşte. 
ORESTES Bun; să chibzuim oleacă. 

PYLADES 

Despre care din nevoi? 

ORESTES Ce-ar fi să mă duc şi să le spun în plinul adunării... 
PYLADES 

ORESTES ...cînd l-am răzbunat pe tata. 

Că ai fost îndreptăţit? 

PYLADES 

Nu cumva să te înhaţe. 

ORESTES Deci să mor plecat şi în tăcere? 

PYLADES 

Asta-nseamnă frică. 

ORESTES Ce-aş putea W" fac altminteri? 

PYLADES 

Stînd aici, ai vreo salvare? 

ORESTES Nu. 

PYLADES Şi dacă mergi acolo, vezi nădejde de scăpare? 
ORESTES Cu puţin noroc, se poate. 

PYLADES 

Aşadar, mai bine du-te. 

Zici să merg. 

ORESTES 

PYLADES De mori acolo, vei muri mai glorios. 

ORESTES Ai dreptate; as;fel scap de frică*5. 

PYLADES 

Da, mai lesne decît rămînînd. 

ORESTES Poate unora li se va face milă... 

PYLADES Eşti de neam regesc, un lucru mare. 
ORESTES ...deplîngînd pieirea tatei. 

PYLADES 

Toate-acestea-mi trec prin minte. 

ORESTES Şi-apoi fapta mea e dreaptă. 

PYLADES 

Roagă-te aşa să pară. 

ORESTES Haidem! Moartea fără glorie nu-i bărbătească. 
PYLADES 

ORESTES Să-i vorbesc Elektrei despre asta? 

Nu e. 

PYLADES Nu, de dragul zeilor! să n-o faci. 

ORESTES Plînsul ei ar curge, valuri. 

PYLADES 

Şi-ar fi prevestire proastă588. 
ORESTES Bine, voi păstra tăcere. 
PYLADES Totodată nu pierzi vreme. 


(Se pun amîndoi în mişcare, dar Orestes se opreşte brusc.) 

ORESTES Doar ceva ne stă în cale. 

PYLADES 

Care-i noua piedică? 

ORESTES Mă vor scoate iar din fire Erinyile cu boldul. 

PYLADES 

Voi avea de tine grijă. 

ORESTES Este greu să fii în preajma unui om stîrnit de boală. 

282 

PYLADES 

Nu, dacă eşti tu bolnavul. 

ORESTES Nu cumva să iei turbarea“* de la mine. 

PYLADES 

Nici că-mi pasă! 

ORESTES Deci nu stai la-ndoială. 

PYLAD.ES Un adevărat prieten, cum să stea la îndoială? 

ORESTES Pleacă şi îndreaptă-mi paşii. 

PYLADES 

Scumpă sarcină mi-e dată. 

ORESTES Du-mă la mormîntul tatei. 

PYLADES 

Ce vrei să-mplineşti acolo? 

ORESTES Să-l implor să mă salveze. 

PYLADES 

După cum şi este drept. 

ORESTES însă nu vreau nici măcar să văd mormîntul mamei mele. 

PYLADES 

Intre voi domnea războiul. 

Hai, grăbeşte-te, ca nu cumva prin votul lor, argeii să te osîndească înainte de 
sosirea noastră. Sprijină-ţi pe mine trupul şubrezit de suferinţă; 

astfel, strâbătînd cetatea, far' să-mi pese de mulţime, te voi duce. Cînd s-arăt 
<de nu acum> că-ţi sunt 

prieten, dacă-n cruda ta năpastă nu m-aş îngriji de tine? 

ORESTES 

Adevăr zice proverbul: „Cîştigați-vă prieteni, fără să vă bizuiţi numai pe rudele 
de sînge." Da, un om unit, prin felul caracterului, cu altul, chiar dacă-i străin, 
întrece zece mii de rubedenii. 

(Orestes, ajutat de Pylades, pleacă spre oraş.) 

CORUL Strofă 

Belşugul măreț, aleasa nobleţe ce se-ntindeau, trufaşe, peste Hellada şi pînă la 
rîul Simois5', nu mai sunt zestrea Atrizilor. Apusul splendorii lor de mult a- 
nceput, de demult, cînd casa le-a fost blestemată, în cearta ce s-a iscat, pentru 
mielul de aur, între moştenitorii lui Tântalos. A urmat cel mai vrednic de milă 
ospăț şi sfîrtecarea regeştilor fii. De-atunci, omor cu omor s-au înlănţuit sîngeros 
în destinul Atrizilor5*%. 

Antistrofă 

Binele-acesta nu este însuşi binele”, să le străpungi părinţilor carnea c-un tăiş 
<de oţel>, făurit în foc, şi razelor soarelui să le arăţi spada-negrită de sînge, 
<totul> vădind o „fărădelege cinstită" 

a unui nemernic 

ieşirea din rosturi a unei minţi bolnave. Strivită de groaza morţii, sărmana fiică a 
lui Tyndăreos zise, urlînd: „Copile, tu pîngăreşti tot ce-i mai sfînt, omorîndu-ţi 
mama; 

ca să cinsteşti datoria faţă de tată, te-ncătuşeşj pe vecj cu o mîrşavă faimă!" 
Epodă 

Ce boală, ce plinset, ce chin întrec grecia de-a te păta pe mîna de ucigaş cu 
sîngele mamei? Iată, iată ce faptă 

l-a năruit pe feciorul lui Agamemnon cu sminteală turbată, cu Eumenide care-l 
vînează, cu ochi pierduţi, rotitori între pleoape! Nefericitul! j.a fot hărăzit să 
vadă sînul ţişnind din rochia maică-si, cu broderie de aur*%, l-a văzut, a lovit şi-a 
răpus-o, ca să răzbu„. moartea-ndurată de tatăl său. 

(Elektra iese fon palat, privind împrejur după Orestes.) 

ELEKTRA 

Femeilor, unde-i Orestes? Sărmanul s-a lăsat purtat departe de această casă, 
sub jugul nebuniei pe care i-au trimis-o zeii? 

CORIFEUL 

Nu, cîtuşi de putin; a mers în adunarea cetăţenilor din Argos, să lupte pentru 
viaţă în procesul hotărît să aibă astăzi loc, în Urma căruia ori veţi trăi ori veți 
muri. 

ELEKTRA Vai, ce-a făcut? Şi cine l-a înduplecat <să meargă>? 

CORIFEUL 

Pylades” iată însă un aducător de veşti, care, desigur, îţi va spune în curînd ce i- 
a fost dat fratelui tău şă-ntimpine acolo. 

VESTITORUL 

(în timp ce se îndreaptă, agitat, spre Elektra) Nefericite», urgisito, fiică a 
mai-marelui armatei, Agamemnon, stăpîna mea Elektra, ascultă ştirea 
dureroasă ce-ţi aduc. 

ELEKTRA 

Aiai! suntem pierduţi! Cuvîntul tău este destul de răspicat. [Tu vii, precum se 
vede, cu veşti rele.] 

VESTITORUL 

Pelasgii azi au hotărît prin vot, sărmano, moartea lui Orestes şi a ta. 

ELEKTRA 

Vai mie! A sosit ceea ce aşteptam cu frică mai demult, topindu-mă de jale pentru 
ce urma să se întîmple. Dar cum a fost dezbaterea? Ce cuvîntări rostite de argei 
ne-au doborit, făcînd ca, împotriva noastră, să precumpănească moartea? 
Bătrîne, spune, îmi voi da suflarea sub lovituri de pietre sau prin fier, fiind unită 
întru toate cu Orestes, împărtăşindu-i soarta chinuită? 

VESTITORUL 

S-a întîmplat, venind din țarină, să trec prin porţile cetăţii, doritor a şti mai 
multe despre starea ta şi-a lui Orestes, căci i-am fost credincios tatălui tău. Nu 
sunt decît un nevoiaş, hrănit de casa ta, dar generos cînd cată să-mi slujesc 
prietenii. 

Eu am văzut mulţime de popor înaintînd şi aşezîndu-se pe dealul unde, spun ei, 
că Danaos a strîns, întîiul, sfatul cetăţenilor, cînd Aigyptos l-a urmărit într-un 
process. 

Văzînd mulţimea adunată, l-am întrebat pe un argeu: 

„Ce s-a-ntîmplat în Argos neobişnuit? Vreo veste de război stîrnit-a în cetatea 
fiilor lui Danaos atîta freamăt?" 

„Nu-l vezi în preajma noastră pe Orestes - mi-a răspuns - apropiindu-se pentru 
dezabterea în care este-n cumpănă chiar viaţa lui?" 

Şi o privelişte neaşteptată văd atunci, de care aş fi vrut să fiu lipsit: Pylades şi 
fratele tău venind alături; unul, cu capul aplecat, se clătina de boală, celalt, 
îndurerat pentru prieten, ca un frate, purta de grijă slăbiciunii lui, aşa cum ai 
călăuzi <la şcoală> un copil. 

Cînd adunarea cetăţenilor se întregise, un crainic se sculă şi zise: „Cine doreşte 
să vorbească? Orestes trebuie, sau nu, să moară pentru ucidere de mamă?" 
După rostirea lui se ridică Talthybios, care l-a însoţit pe tatăl tău la pustiirea 
Troiei. Cum el întotdeauna i-a slujit pe cei de la putere, cuvîntul său a fost cu 
două înţelesuri: lui Agamemnon i-a-nălţat uimite laude, dar s-a ferit să-l 
încuviinţeze pe Orestes. El, împletind frumoase vorbe cu viclene, spunea că 
fapta sa întemeia purtări primejdioase faţă de părinţi; şi spusa lui umplea de 
strălucire privirile susținătorilor lui Aigisthos5%. 

Aşa este al crainicilor neam; ei veşnic sar de partea sorții bune şi sunt prieteni 
cu oricine are înrîurire în cetate, sau este una din mărimi5*%. 

A cuvîntat apoi stăpînul Diomedes; el nu cerea nici moartea lui Orestes, nici a ta. 
Credea că, pentru împăcarea pietăţii, era destul exilul vostru”. Şi drept 
răspuns, s-a răspîndit un murmur, unii spunînd că a vorbit convingător, alţii că 
nu sunt mulţumiţi. 

Atunci s-a ridicat un om cu gura fără-nchizătoare, puternic în sfruntarea lui, 
argeu, dar nu ărgeu <adevărat>*%, pe care suntem nevoiţi să-l îndurăm, un om 
care se bizuie pe zurbă şi pe demagogie proastă, însă destul de iscusit, cît să le 
căşuneze unora năpaste. 

[Căci un bărbat cu gînduri rele, care înduplecă mulţimea prin cuvîntări 
măgulitoare, e o năpastă pentru ţară, în timp ce sfaturile pururi bune ale unei 
minţi cinstite sunt de folos cetăţii, chiar dacă nu îndată, mai tîrziu. Şi în lumina 
asta trebuie privit conducătorul <unui stat>, întrucît cele afirmate despre 
orator se potrivesc şi pentru dregător.]5%* 

Clănţăul spuse că Orestes şi cu tine ar trebui să fiţi ucişi cu pietre, dar în 
discursul lui se desluşeau temeiurile lui Tyndâreos, [care-i şoptise <pînă şi> 
cuvintele prin care să vă ceară condamnarea. ] 

Şi altul se sculă, care vorbi-mpotriva lui; nu era chipeş, dar bărbat neînfricat, 
unul de care te loveşti arareori în pieţe şi pe străzi, un lucrător al cîmpului, din 
cei ce fac, doar ei, să supravieţuiască ţara, deştept şi orator dibaci, de 

necorupt, ducînd o viaţă dincolo de orice vină}. El spuse că Orestes al lui 
Agamemnon să primească o cunună“, deoarece, ca să-şi răzbune tatăl, a ucis o 
ticăloasă de femeie, certată cu divinitatea, care ameninţa să şteargă, prin 
purtarea sa, voinţa oamenilor de-a se înarma şi de-a se război departe de 
cămine, dacă, în ţară, <înseşi> paznicele vetrei le-ar necinsti căsătoria, 
<încăpînd> în braţele unor seducători rămaşi acasă. 

Şi oamenii de bine, cel puţin, găsiră că avea dreptate, dar nu a mai vorbit nici 
unul. <Atunci> fratele tău, venind în faţă, zise: 

„Aflaţi voi toţi care aţi moştenit această ţară a lui Inachos“%?, [Pelasgi în 
străvechime şi Danaizi pe urmă ]%* cînd eu pe mama am ucis-o, am luptat şi 
pentru voi, la fel ca pentru tatăl meu. Dacă li se îngăduie femeilor să-şi 
masacreze soţii şi nu sunt învinovăţite pentru asta, n-aveţi decît să răposaţi 
chiar azi, mai înainte ca femeile să vă robească. Oare veţi face chiar pe dos de 
cum ar trebui să faceţi? Barem acum, fiinţa care a trădat culcuşul tatei a plătit 
cu viaţa; dar dacă mă veţi omori pe mine, va fi înlăturată vechea rînduială, şi 
dintre voi oricare, în curînd, poate să cadă jertfă, căci nu veţi duce niciodată 
lipsă de soţii sfruntate." 

Dar el n-a izbutit să cucerească gloata, cu toate că păruse bună cuvîntarea lui; a 
biruit, la numărarea miinilor nălţate, nemernicul care ceruse moartea lui 
Orestes şi a ţa. Sărmanul fraţe-ţău numai cu greu a dobîndit să nu fie ucis sub 
pietre, făgăduind ca azi, cu braţul lui, să-şi pună capăt zilelor - la fel şi ţie50. 
Pylades, lăcrimînd, l-aduce înapoi din adunare şi vin cu el cîţiva însoțitori 
prieteni, care-l plîng şi-l tînguie. Se-a-propie de tine un spectacol jalnic, o vedere 


dureroasă. 

Deci pregăteşte-o sabie, sau pentru gîtul tău un laţ, căci trebuie să părăseşti 
lumina. Naşterea ta regală nu ţi-a fost de nici un ajutor, cum nici Apollon, cel ce 
sade pe tripodul din Pytho; el, dimpotrivă, te-a răpus. 

(Vestitorul pleacă.) 

CORIFEUL 

Fecioară fără de noroc, cum îţi înclini către pămînt obrazul tău acoperit! Tu nu 
ai glas, dar în curînd vei izbucni în gemete şi-n tînguiri. 

CORUL% Strofa 1 

începem bocetul, o Pelasgia“”, obrazele ni le brăzdăm cu albe unghii -sîngeroasă 
ruină -şi tîmplele ni le izbim cu pumnii, să sune pîn' la <Persephone> doamna 
umbrelor, frumoasa copilă divină! Glie pe care-au clădit Ciclopii“%, vesteşte 
durerile casei ţipînd, cu brici de oţel tunzîndu-i părul, îndoliază-te pentru atîta 
năpastă! Mila ne copleşeşte, mila de cei hărăziţi să moară, care au fost înainte 
conducătorii de oşti ai Helladei. 

Antistrofa 1 

<Acum> e dusă, dusă e şi nimicită spiţa lui Pelops şi fericirea domnind în casa 
cîndva pizmuită de lume; le-au spulberat invidia zeilor"? şi ucigaşul vot al urii 
poporului. 16, io, revărsaţi-vă plînsul, neamuri trăitoare de azi pe mîine, sleite 
de multe-ncercări, vedeţi cum speranţele voastre sunt înşelate de mersul 
UrsiteiS!!! Nenorociri felurite, la feluriţi muritori, se urmează în curgerea vremii; 
de-a lungul întregii vieţi omeneşti 

nimic nu e sigur. 

ELEKTRAS!? 

Strofa 2 

Aş vrea să pot merge la stînca spînzurînd între cer şi pămînt, 

legată cu lanţ de aur, 

bolovanul rotit de vînturi ce vin dinspre Olympos, 

şi-acolo să-i strig, printre bocete, 

bătrînului Tântalos, părintele neamului nostru, 

care le dete viaţă, <amarnică> viaţă le dete 

născătorilor mei, 

cîte năpaste s-au petrecut în acest palats!5. 

Strofa 3 

<întîi> cînd Pelops, din carul său, mînîndu-şi cei patru sirepi aripaţi peste mare, 
l-a zvîrlit pe Myrtilos să moară-n talazul umflat, lîngă coasta albită de spumă, 
unde se sparg marinele trîmbe, la Geraistost!?. 

Strofa 4 

Dintr-asta s-a tras blestemul familiei mele, care mi-a stors atîtea suspineS!5: prin 
lucrul fiului Maiei, <Hermes,> a venit pe lume prin turme un miel cu lîna de 
aur, minune care-i aduse ruină, şi moarte-i aduse, lui Atreus crescătorul de cai. 
Strofa 5 

Dintr-asta s-a tras că Eris întoarse carul lui Helios, înaripat, din drumu-i ceresc, 
spre apus!6, la fel cum goneau fugarii <divinei> Eos, cei albi ca zăpada“!”- 
Strofa 6 

Şi goana Pleiadelor cu şapte poteci 

o-ntoarse pe alte făgaşe“'8. 

Din pricina-aceasta, <la Pelopizi> 

după omorul <dintii> a urmat un şir de omoruri, 

şi ospăţul ce poartă <urîtul> nume al lui Thyestes, 

şi aşternutul pe care l-a necinstit 

Aerope din Creta - 


607 


căsnicia vicleană a unei soţii viclene! - 

şi, la sfîrşit de tot, pentru mine şi tata căzu blestemul casei, năprasnic şi fără 
scăpare. 

(Se văd revenind din adunare, Orestes şi Pylades.) 

CORUL 

Dar iată că vine fratele tău, cu condamnarea la  moarte-ntărită prin 
votul 

<poporului> 

şi mult-credinciosul prieten Pylades îi sprijină trupul becisnic, precum un frate, 
şi, plin de grijă, îşi potriveşte pasul după al lui. 

ELEKTRA 

Vai mie! frate, am de ce să gem, văzîndu-te aproape de mormînt, în faţa porţilor 
celor ce nu mai sunt! Vai mie şi iar vai! Privindu-te cu ochii pentru cea din urmă 
oară, simt că-mi ies din minţi. 

ORESTES 

Nu poţi să taci, lăsînd de-o parte vaierele femeieşti, să te împaci cu cele 
hotărîte? <într-adevăr,> e înspăimîntător şi totuşi. [N-ai de ales, decît să-nduri 
nenorocirea. ]%1? 

ELEKTRA 

Cum aş putea să tac? Sărmanii noştri ochi nu vor mai fi deschişi pentru divina 
<soarelui> lumină. 

ORESTES 

Să nu mă întristezi de moarte! Destul m-au omorît, vai mie, prin ridicarea miinii, 
cei din Argos”. Nici un cuvînt mai mult despre necazurile noastre! 

ELEKTRA 

Nefericitule, la tinerețea ta, Orestes! Ce soartă ai, ce moarte timpurie! Tu 
trebuia să fii în viață şi, iată, nu mai eşti. 

ORESTES 

De dragul zeilor! nu mă aduce să mă port nebăr-băteşte. Nu mă stîrni să 
lăcrimez, reamintindu-mi starea noastră cruntă. 

ELEKTRA 

Noi vom muri curînd; nu-i cu putință să nu gemem. Toţi cred că pentru viață e 
firesc să plîngi, căci ea le este muritorilor atît de scumpă. 

ORESTES 

Această zi e pentru noi hotărîtoare. Cu mîna noastră, . trebuie ori funia, cu laţul 
pregătit, s-o atîrnăm, ori să ne ascuţim tăişul unei spade. 

ELEKTRA 

Loveşte-mă deci, frate, tu; să nu mă piardă vrun argeu sfruntat, jignind o mladă 
de-a lui Agamemnon. 

ORESTES 

Mi-ajunge c-am vărsat sîngele mamei; n-am să te lovesc. Cu însăşi mîna ta ia-ți 
viaţa şi-alege-ţi felul morţii cum doreşti. 

ELEKTRA 

Prea bine, n-am să fiu - în mînuirea spadei - mai înceată decît tine. Dar lasă-mă, 
întîi, să te cuprind cu braţele trecute peste gîtul tău. 

ORESTES 

încîntă-te de-această goală desfătare, de poate fi cuprinderea în braţe o 
desfătare pentru cei aflaţi în pragul morţii. 

ELEKTRA (îmbrățişindu-l pe Orestes) 

Preascumpul meu prieten, frate drag! Ce mişcător şi dulce-i numele acesta 
pentru mine, căci viaţa mea şi-a ta sunt una. 

ORESTES 


Să ştii că-mi vei topi curajul. Acum vreau să-ţi răspund şi eu cu braţe iubitoare. 
De ce m-aş ruşina, bietul de mine? O piept de soră, dragi apropieri! îmbrăţişările 
acestea 

ne ţin loc şi de odrasle şi de pat de cununie, la fel amîn-durora, năpăstuiţi ce 
suntem! 

ELEKTRA 

Ah, cel puţin de ne-ar sfîrşi aceeaşi spadă pe-amîndoi - dacă e voie - şi-un singur 
monument, într-un sicriu cioplit din cedru, să ne primească laolaltă“?!! 
ORESTES 

Aceasta-ar fi plăcută mîngiiere <pentru noi>. Dar vezi cît ne lipsesc prietenii în 
stare să ne-ngroape laolaltă. 

ELEKTRA 

N-a cuvîntat cumva în apărarea ta, dîndu-şi silinţa să te smulgă mortii, 
Menelaos, hainul, trădătorul tatei? 

ORESTES 

Nici barem faţa nu şi-a arătat-o. Sperînd să-nhaţe sceptrul nostru, grija lui a fost 
să nu-şi salveze rudele. 

Acum <Elektra> haide să ne străduim ca moartea noastră nobilă să fie, şi întru 
totul vrednică de Agamemnon. Eu, spre a-i dovedi cetăţii că sunt nobil, mă voi 
străpunge cu o spadă prin ficat*%; iar tu, la rîndu-ţi, trebuie să faci la fel, cu- 
aceeaşi îndrăzneală. 

Pylades, tu să fii acel care va da de omorirea noastră seama. Cînd vom fi 
răposat, acopere-ne trupurile după cuviinţă şi laolaltă du-ne şi îngroapă-ne în 
monumentul tatei. Rămii cu bine. Precum vezi, eu plec să împlinesc ce-i de- 
mplinit. 

(Se îndreaptă spre palat.) 

PYLADES 

Opreşte-te. Eu am întîi a-ţi face o dojana: gîndeai că aş putea dori să mai rămîn 
în viaţă, după moartea ta? 

ORESTES De ce ai fi dator să mori şi tu cu mine? 

PYLADES Te mai întrebi? Cum să trăiesc fără tovărăşia ta? 

ORESTES Tu n-âi ucis o mamă, ca mine, oropsitul. 

PYLADES 

Ba da, cu tine împreună, şi cată să îndur aceeaşi soartă. 

ORESTES 

Păstrează-te <în viată> pentru tatăl tău, nu împărţi cu mine moartea. Tu ai o 
patrie, pe cînd eu nu mai am, şi ai în casa părintească un liman îmbelşugat. 
Desigur, pierzi speranţa de-a te însura cu sora mea, lipsită de noroc, pe care ti- 
am făgăduit-o în semn de preţuire a tovărăşiei noastre“?*. Alege-ti altă soaţă şi 
zămisleşte fii, căci nu mai stăruie vreo înrudire între noi. 

Acum, chip drag care m-ai însoţit, rămii cu bine! Fii fericit! <Urarea -> aceasta 
pentru tine are înţeles, dar pentru noi e vorbă goală, căci moartea ne răpeşte 
orice bucurie. 

PYLADES 

Tu eşti, într-adevăr, departe de-a pătrunde gîndurile mele. Să nu-mi primească 
glia roditoare sîngele, şi nici văzduhul strălucind suflarea, dacă te voi trăda 
vreodată, pe mine-eliberîndu-mă, în schimb pe tine părăsindu-te??. 

Eu am ucis cu tine laolaltă; cum aş tăgădui? Am fost părtaş la tot ce-ai pus la 
cale şi pentru care ispăşeşti acum; deci trebuie să mor cu tine şi cu sora ta 
<deodată>. lar ea - deoarece m-am învoit să ne căsătorim - socot că mi-e soţie. 
Altminteri, ce aş mai avea de laudă a spune <despre mine> mai tîrziu, dacă m- 


aş duce înapoi în ţara delphiană, la citadela-naltă a Phokidei“?, şi ţi-aş fi dovedit 


prietenie <credincioasă> pînă la nenorocirea ta, dar, după-aceea, cînd ai fost 
lovit de nenoroc, aş fi-ncetat să-ţi fiu prieten? Aşa ceva nu-i cu putinţă. 
Dar pentru că tot vom pieri, să chibzuim cum am putea să-l facem pe Menelaos 
să sufere şi el cu noi. 

ORESTES 

O drag prieten, de-aş putea să văd acestea înaintea morţii! 

PYLADES încrede-te în mine; nu fi zorit să te străpungi cu spada. 
ORESTES 

Voi amîna, de pot să mă răzbun pe cel care mă duşmăneşte. 
PYLADES (arătînd spre Cor) Acum fii mut! Eu prea puţin mă bizui pe femei. 
ORESTES 

Nu-ţi fie teamă de acestea; doar sunt prietenele noastre. 
PYLADES 

Zic s-o ucidem pe - Helena, ca să-i lovim cumplit bărbatul. 

ORESTES Cum? Eu sunt gata, dacă lucrul se încheie bine. 

PYLADES S-o junghiem cu spada. Ea se ascunde în palatul tău. 
ORESTES Fără-ndoială; a şi pus peceţi pe tot ce se putea' 

PYLADES 

Nu va mai pune <în curînd> peceţi, căci e cu Hades logodită“. 
ORESTES 

Dar cum <s-o pierdem>? Are-n preajmă slujitori <de neam> barbar. 
PYLADES 

Ce fel de slujitori? Nicicînd nu mă va-nfricoşa un frigian. 

ORESTES Din cei făcuţi să vadă de oglinzi şi de parfumuri“?8. 
PYLADES Adică ea, venind aici, aduse luxul de la Troia? 

ORESTES Da; ea găseşte că Hellada e un loc prea strimt. 

PYLADES 

Un neam de sclavi este nimic faţă de cine nu e sclav629. 

ORESTES 

Ah! dacă izbutim, nu stau în cumpănă să mor de două ori. 

PYLADES La fel şi eu, desigur, dacă te răzbun. 

ORESTES Să-mi desluşeşti amănunţit ce ai de gînd să facem. 
PYLADES 

Noi vom intra în casă sub cuvînt că vrem să ne ucidem. 

ORESTES Am înţeles preabine pînă-aici, nu însă şi urmarea. 
PYLADES 

Noi ne vom tîngui Helenei pentru destinul ce ne-aşteaptă. - 
ORESTES 

întocmai; ca s-o facem şi pe ea să plingă zgomotos, cu toate că în sinea sa e 
numai bucurie. 

PYLADES într-asta nu se va purta altminteri decît noi. 

ORESTES Şi după-aceea? Cum vom duce mai departe lupta? 
PYLADES Asupra noastră săbii vom avea, pitite sub veşminte. 
ORESTES Dar mai întîi cum ne vom scutura de slujitori? 

PYLADES îi vom închide, risipiţi, prin încăperile clădirii. 

ORESTES 

Aşa; iar dacă nu-şi ţin gura, noi n-avem decît să-i ucidem. 

PYLADES 

Apoi, ce mai rămîne de-mplinit au să ne-arate înseşi faptele. 
ORESTES Uciderea Helenei; pricep ce vrei să înţelegi. 

PYLADES 


Te-ai dumerit. Ascultă cît de bine ticluit e planul meu. Dacă ne-am folosi de 
spade împotriva unei femei mai înzestrate cu virtute, aceasta-ar fi, desigur, un 
măcel nemernic, dar ea <fiica Ledei> va primi osîndă spre mulţumirea tuturor 
hellenilor, a celor cărora le-a omorît părinţii, a celor cărora le-a prăpădit feciorii, 
şi a nevestelor sortite văduviei. 

Va răsuna un strigăt lung de bucurie*“, se vor aprinde focuri pentru zei şi toţi 
ne vor ura, amîndurora, multe propăşiri, pentru a-i fi luat unei femei stricate 
viaţa. Iar ţie, după moartea ei, nu ţi se va mai spune „ucigaşul mamei sale"; în 
locul numelui acestuia, un altul vei primi, mai bun: „omorîtorul celei care a ucis 
cu miile, Helena". 

Nu trebuie cumva, nu trebuie să fie răsfăţat Menelaos de soartă, în timp ce tatăl 
tău şi tu şi sora ta v-aţi stins, şi maică-ta... dar poate nu se cade s-o adaug şi pe 
ea. <Menelaos> nu trebuie să pună mîna pe palatul tău, cînd el Şi-a dobîndit 
soţia mulţumită armelor lui Agamemnon. 

Să nu mai am de viată parte, dacă nu voi trage, împotriva ei, <din teacă> spada 
mea întunecată! Dar dacă n-o putem ucide pe Helena, noi vom muri, nu înainte 
de a fi aprins această casă. 

Aşa nu vom lipsi să dobîndim un bun renume, ori pentru moarte glorioasă, ori 
pentru mîntuire glorioasă“*!. 

CORIFEUL 

Toate femeile socot că fata lui Tyndâreos e vrednică de ura lor, fiind ruşine 
pentru neamul femeiesc. 

ORESTES 

Ah! Nu-i nimic mai! preţios ca un prieten sigur, nici bogăţiile, nici monarhia; e 
fără minte cel care ar da, ca să cîştige gloata, un prieten credincios. 

Tu eşti cel care ai închipuit cum să-l sfirşim pe Aigisthos şi la primejdie ai stat în 
preajma mea, şi-acum tot tu eşti pregătit să-mi pedepseşti duşmanii, fără să te 
ţii de-o parte. Dar să-ncetez cu laudele mele, căci este lucru greu de îndurat să 
ţi se-aducă laude prea multe. 

Eu, pentru că-mi voi da oricum suflarea de pe urmă, doresc să-mi vatăm, înainte 
de-a muri, duşmanii, vreau să-i zdrobesc, la rîndul lor, pe trădătorii mei, să 
geamă de durere cei ce m-au făcut să sufăr. 

într-adevăr, mi-a fost părinte Agamemnon, cel căruia hellenii i-au încredinţat 
conducerea <oştirii> pe temeiul vredniciei şi nu pe al regalității, cel dăruit cu- 
anume vlagă de divinitateS*?. Nu vreau, murind precum un sclav, să-i terfelesc 
onoarea, ci ultima suflare să mi-o dau ca un om liber, şi pe Menelaos barem să-l 
pedepsesc. 

Un singur lucru dacă ne-ar fi hărăzit, destinul nostru s-ar schimba spre bine, 
dacă, de undeva, o nesperată întîmplare ne-ar aduce mîntuire şi am ucide fără 
să fim omorițţi. 

Aceasta e şi ruga mea. Este plăcut fie şi numai să dau glas dorinţei mele în 
cuvinte zburătoare şi, fără cheltuială, inima să mi-o alinS. 

ELEKTRA 

Eu, frate, cred a şti mijlocul ce ne va salva, pe tine, pe Pylades şi, de-asemenea, 
pe mine. 

ORESTES 

Vorbeşti de pronia divină. Dar unde e salvarea-aceea? Nu mi-e necunoscută 
iscusința minţii tale. 

ELEKTRA Ascultă-mă, şi tu <Pylades>, ia aminte. 

ORESTES 

Vorbeşte. Orice viitor mai bun trezeşte-n suflet ca o desfătare. 

ELEKTRA Ştii că Helena are o copilă? Ştii desigur. 

ORESTES Da, Hermione, cea pe care a crescut-o mama. 

ELEKTRA Acum e dusă la mormîntul Klytaimnestrei. 

ORESTES Ce şi-o fi pus în gînd să facă? Şi-n asta ce speranţă 

desluşeşti? 

ELEKTRA S-a dus pentru libaţii la mormîntul mamei. 

ORESTES Dar spusa ta ce legătură are cu salvarea <noastră>? 

ELEKTRA Cînd ea se va întoarce, înşfăcaţi-o ca ostatic. 

ORESTES Ce leac mai e şi ăsta pentru trei prieteni <oropsiţi>? 

ELEKTRA 

Odată ce Helena va fi moartă, dacă Menelaos devine ameninţător faţă de tine, 
de Pylades şi de mine - noi toţi suntem ca unul singur, într-o alianţă - spune-i c-o 
vei sfîrşi pe Hermione. Va trebui să tragi <din teacă> spada şi s-o îndrepţi 
asupra gîtului fecioarei. 

sau 

Deci, dacă unchiul nostru, văzînd-o pe Helena doborită-n sînge, ca să-şi salveze 
fata, îţi dăruieşte viaţa, sloboade-n grija tatălui fecioara'. Dar dacă, neputindu-şi 
stăpîni mînia, vrea să te ucidă, atunci străpunge gîtul fetei. Şi chiar de se va face 
foc, la început, eu cred că fierea lui <Menelaos> curînd se va-mblinzi, căci nu-i 
viteaz de la natură, nici războinic. 

Aceasta-i, după mine, meterezul mîntuirii noastre. Am spus ce am avut de spus. 
ORESTES 

Tu care ai o minte de bărbat şi, în acelaşi timp, un trup strălucitor de frumuseţe 
feminină, cît eşti de vrednică să scapi cu viaţă, nu să mori! 

Pylades, iată ce nevastă pierzi <murind>, sărmane, sai lîngă care, dacă 
supravieţuieşti, tu vei fi fericit în căsnicie! 

PYLADES 

De-ar fi să te audă zeii, şi ea să-mi intre în cetatea din Phokida, cinstită prin 
frumoase cîntece de nuntă! 

ORESTES 

în cîtă vreme va ajunge Hermione la palat? Socot că tot ce-ai spus e minunat, 
dar încă trebuie să izbutim să-i înşfăcăm acestui tată mîrşav puiul. 

ELEKTRA 

Cred că se şi apropie de casă, căci a lipsit destul cît să încheie ce avea de 
făptuit. 

ORESTES 

E bine. Deci, acum, Elektra, soră-a mea, rămii în faţa casei, ca s-o primeşti pe 
Hermione, cînd se va întoarce. Dar stai de strajă, nu cumva să intre prea 
devreme cineva-n palat, cînd încă nu s-a săvîrşit omorul, sau însuşi unchiul tău, 
sau vreun luptător care l-a însoţit <la Troia>. Dacă aşa va fi, atunci, ca să ne dai 
de veste, loveşte în canatul porţii, sau strigă să se-audă dinăuntru. 

Noi să intrăm, Pylades, şi să ne înarmăm cu spadele pentru această înfruntare 
de pe urmă, [căci tu vei da aceeaşi bătălie ca şi mine.] 

O tată, care locuieşti în casa sumbrei Nopți“, 

te cheamă fiul tău, Orestes, 

să vii în ajutorul [celor încercaţi! 

De dragul tău îndur, sărmanul, nedreptate, 

şi pe deasupra m-a trădat Menelaos, 

după ce-am săvirşit o faptă dreaptă. 

<Acum> vreau pe soţia lui s-o prind şi s-o ucid. 

Fii tu, întru aceasta, sprijinitorul nostru!] 

ELEKTRA 


Copiii tăi te cheamă, tată. Vino, dacă ne-auzi de sub pămînt! Noi pentru tine vom 
muri. 

PYLADES 

Tu care eşti cu tata rudă, Agamemnon, ia şi la ruga mea aminte, mîntuie-ţi 
copiii. 

ORESTES Eu am pus capăt vieţii mamei. 

ELEKTRA 

Eu am luat în mînă spada. 

PYLADES 

<Pe fiul tău> l-am îndemnat la faptă, sfărimîndu-i 

şovăiala. 

ORESTES <Am vrut> să-ţi apăr amintirea, tată. 

ŞLEKTRA 

Nici eu nu te-am trădat. 

PYLADES 

Tu, auzind ce spun, să nu-i învinuieşti, ci să-ţi salvezi copiii. 

ORESTES ţi torn libaţie de lacrimi. 

ELEKTRA 

Şi eu cu vaiere răspund. 

PYLADES 

Destul! Acum să ne-avîntăm la lucru. Dacă-i adevărat că rugăciunile pătrund .ca 
lăncile sub glie, ne-aude Agamemnon. 

O Zeus, străbunul nostruS5, şi tu, Dreptate sfîntă*”, prilejuiti-ne izbînda, lui 
Orestes, mie şi Elektrei! Pe noi, treime de prieteni, aceeaşi înfruntare ne 
aşteaptă, şi-o singură sentinţă: ori viaţa pentru toţi, ori moartea. 

(Orestes si Pylades intră în palat.) 

ELEKTRAS% 

Strofă 

Dragile mele, fiice ale Mykenei, fruntaşele vechiului Argos pelasgic... 
CORIFEUL 

Ce ne grăieşti, stăpînă? Numele-acesta încă rămîne al tău în cetatea copiilor lui 
Danaos. 

ELEKTRA 

Staţi, unele din voi în preajma drumului de care, iar altele aici, pe calea-aceasta, 
să păziţi intrările. 

CORUL 

Dar pentru ce ne strigi să veghem asupra palatului? Spune-ţi, prietenă, gîndul. 
ELEKTRA 

Teamă îmi este ca un spion, oprit lîngă casă, nu cumva să surprindă vărsarea de 
sînge, adăugind la năpastele noastre alte năpaste. 

(Corul se împarte în două grupuri, care se îndreaptă să 

supravegheze cele două drumuri care ies, la răsărit $i la 

apus, din orchestra.) 

CINEVA DIN INTIIUL HEMICOR 

Porniţi, grăbiţi-vă, eu voi păzi drumul acesta ce duce către <răsăritul> razelor 
de soare. 

CINEVA DIN AL DOILEA HEMICOR Şi eu pe-acesta, care duce către asfinţit. 
ELEKTRA 

Drumul priviţi-l pieziş, într-o parte şi-n alta, întoarceţi pupilele voastre de-aici 
într-acolo, pe urmă-napoi. 

CORUL Ilată-ne stînd de veghe, cum ne-ai cerut. 

ELEKTRA 

Antistrofă 

Plimbaţi-vă ochii de jur-împrejur. Scrutaţi peste tot printre pletele părului 
vostru. 

CORIFEUL (din mijlocul orchestrei) 

Cine se-ndreaptă încoace pe cale? priveşte! Cine-i ţăranul acesta, care înconjură 
casa? 

ELEKTRA 

Pierdute suntem, ah! dragile mele. Curînd el va dezvălui duşmanilor că <în 
palat> se-ascund doi lei cu spadele în mîini. 

CINEVA DIN ÎNTIIUL HEMICOR Nu-ţi fie frică, <stăpină> iubită, drumul e gol; 
altfel decît ai crezut <adineauri>. 

ELEKTRA (adresîndu-se celuilalt hemicor) 

Dar înspre partea voastră nu-i vreo primejdie? Spuneţi-mi dacă, din fericire, 
totul e limpede-acolo în faţa curţii <palatului>. 

CINEVA DIN AL DOILEA HEMICOR în partea noastră totul este bine; ai grijă de- 
ale tale; nimeni din Argos nu se-ndreaptă către noi. 

CINEVA DIN INTIIUL HEMICOR Aici, la fel; pe calea-aceasta nu se-arată 
nimeni. 

ELEKTRA 

Bine; acum aşteptaţi să-mi aşez urechea la poartă. (Se duce la poartă şi ascultă. 
Neauzind nimic, strigă.) Voi, dinăuntru, de ce zăboviţi Si nu închinaţi sîngeroasa 
jertfă” cît timp este linişte? 

(Nu primeşte nici un răspuns.) 

Ei nu m-aud. Ah! copleşită sunt de rele. Li s-a tocit cumva, în faţa frumuseţii, 
vîrful spadei®*?? 

Epodă 

Cît de curînd, vreunul dintre argei, înarmat din creştet în tălpi, va năvăli spre 
palat în ajutorul <Helenei şi Hermionei>. (Se adresează Corului) 

Priviţi, deci, cu mai multă grijă; nu-i timp să zăboviţi, şezînd. Daţi roată unele 
pe-aici şi altele pe-acolo. 

CORUL Ne mişcăm pretutindeni privirea; păzim fiecare potecă. 

HELENA (dinăuntrul palatului) 

Săriţi, argeilor, urmaşii vechilor pelasgi! Sunt omorită mişeleşte. 

CINEVA DIN ÎNTÎIUL HEMICOR Aţi auzit? Bărbaţii au purces la lucrul sîngeros. 
CINEVA DIN AL DOILEA HEMICOR Da, a tipat Helena; nu mă-ndoiesc că-i 
glasul ei. 

ELEKTRA 

O Zeus, putere neistovită, vino şi, orice ai face, ajută-i pe dragii mei! 

HELENA (dinãuntru) 

Eu mor, Menelaos, şi nu eşti lîngă mine să mă aperi. 

ELEKTRA 

Ucideţi, junghiaţi, nimiciţi! cu ascuţişul dublu, cu dublul tăiş al spadei, loviţi-o 
pe cea care şi-a părăsit părintele, pe cea care şi-a părăsit bărbatul, din pricina 
căreia s-au prăpădit atîţia helleni, căzuţi lîngă rîul Skâmandros, unde lacrimi 
urmau după lacrimi, cînd lănci, şi săgeți de fier®“ zburau împrejurul şuvoiului. 
CORIFEUL 

Tăcere, liniştiţi-vă! Aud un tropotit de paşi pe drum, aproape de palat. 
ELEKTRA 

O dragi prietene, soseşte Hermione la mijlocul măcelului. Nu mai dati glas înalt. 
Ea vine-aici să cadă drept în plasa împletită. Frumoasă pradă! De-am avea noroc 
s-o prindem. Staţi unde-aţi stat mai adineauri, cu chipuri calme şi culoarea 
<pielii> netrădînd ce s-a-ntîmplat. 


Am s-o întîmpin cu o faţă mohorită, ca şi acum n-aş avea, de cele petrecute, 
cunoştinţă. 

(Intră Hermione. între timp Corul s-a reintregit.) 

Fecioară, te-ai întors! Ai pus coroane pe mormântul Klytaimnestrei şi ai airnat 
prinoase pentru cei de sub pămînt? 

HERMIONE 

Am închinat şi-am dobîndit bunăvoința lor. Dar m-a pătruns parcă o teamă, cînd, 
aflindu-mă departe încă de Palat, am auzit un țipăt care răbufnise dinăuntru. 


Ah! după cîte-am pătimit, suntem îndreptăţiţi em de durere 
p gemem de durere. 

tîmplat? 

sa 

HERMIONE 


Spui că sna_n_ 


ELEKTRA Cetatea, pe Orestes şi pe mine, ne-a condamnat la 
Eta 


moarte. 

HERMIONE Ferească zeii! Doar îmi sunteţi veri. 

ELEKTRA 

Aşa s-a hotărît. Noi stăm sub jugul crîncen al necesității. 

HERMIONE Şi pentru asta s-a strigat în casă? 

ELEKTRA 

Desigur; la picioarele Helenei, un rugător pledează pentru viaţa lui... 
HERMIONE Cine-i acela? Dacă nu-mi vorbeşti deschis, 

nedumerită. 

ramin 

nu mor>. 

ELEKTRA Bietul Orestes, implorînd-o să nu moară, şi nici eu <să 

HERMIONE Atunci riu-i de mirare că palatul ţipă. 

ELEKTRA 

Dar este altceva mai arzător, care să smulgă ţipete de la un suplicant? Tu însăţi 
intră şi Îmbină-ți ruga cu a prietenilor tăi; cazi la genunchii mamei tale, cea 
dăruită de 

noroc, cerîndu-i ca Menelaos să nu se dea de-o parte, privind cum suntem 
omorîtți. 

O tu, pe care mama noastră te-a hrănit cu mîna ei, îndură-te de noi, înlătură 
năpasta ce ne-apasă! Purcede, aşadar, la luptă; eu te voi însoţi; tu, pentru noi, 
eşti ultima speranță de scăpare. 

HERMIONE 

Priveşte, paşii mei dau buzna spre palat şi, dacă stă-n puterea mea, a voastră fi- 
va mîÎntuirea. 

(Hermione şi Elektra intră în palat.) 

ELEKTRA (dinãuntru) 

Hei, voi de sub acoperişul <casei>, prieteni purtători de spadă, soseşte prada 
voastră; pentru ce n-o prindeți? 

HERMIONE (dinăuntru) Văi, vai! Ce-i asta? Cine-s oamenii aceştia? 

ORESTES (dinăuntru) Lăcere! Ai venit pentru salvarea noastră, nu pentru a ta. 
ELEKTRA (dinăuntru) 

Să nu vă scape, ţineţi-o vîrtos! Tăişul spadei puneţi-l pe gîtul ei şi staţi în linişte. 
Menelaos să fie lămurit c-a întîlnit aici bărbaţi, nu frigieni becisnici, şi că va 
plăti cum se cuvine să plătească ticăloşii. 

CORUL Strofă 


16, io! începeţi, dragile mele, un dans tropotit, un dans ritmat de voci ascuţite, 
în faţa palatului, astfel încît vărsarea de sînge să nu trezească 

vreo spaimă < umplită printre argei 

şi să-i aducă n ajutorul casei regale, 

pînă nu vom 'edea cu ochii noştri 

leşul Helenei zăcînd pe jos, plin de sînge, 

sau pînă nu vom afla de la una din slugile sale 

rostirea-ntîmplării, căci ştim 

o parte din dramă, dar nu suntem sigure. 

Pe drept a căzut răzbunarea divină 

asupra Helenei, 

care umplut-a cu lacrimi Hellada întreagă, 

de dragul iubitului său blestemat, 

a blestematului Paris de pe muntele Ida“ 

din pricina căruia s-au năpustit hellenii la Ilion. 

CORIFEUL ' 

Aud, din casele regeşti, un zgomot ca de porţi trîntite. Tăceţi! Iată ieşind un 
frigian; el ne va spune ce se-ntimplă în palat. 

(Un sclav frigian, care apăruse pe acoperiş, coboară în scenă, eventual pe o 
fringhie, şi înaintează prudent, răvăşit 

de frică.) 

FRIGIANUL 

Scăpat-am de moarte 

în opinciles* mele din Asia, 

urmărit de argeul cu spadă! 

M-am căţărat, în iatacul cu mozaic, 

pîn' la tavanul de cedru 

şi, printre triglifele dorice“, 

am ţişnit, am zbughit-o afară, 

o glie, o glie! 

în fuga-mi uşoară de „bărbaros". 

Aiai! stăpînelor, cum aş putea să scap? 

să zbor în văzduhul străluminat, 

ori să m-arunc în marea 

pe care o leagănă <zeul> cu cap de taur, Okeanosff, 

cel ce cuprinde în braţele sale, 

jur-împrejur, pămîntul? 

CORIFEUL. Dar ce se-ntîmplă, slugă a Helenei, fiu al Idei? 

FRIGIANUL 

Ilion, Ilion, ah, vai mie! Cetate troiană şi rodnic tărîm al sfîntului munte, Ida, cît 
de amarnic vă plîng prăbuşirea, cu ţipete-nalte, viersuind melodia carului, 
melodia carului! 

V-a nimicit <femeia> cu ochi frumoşi, albă ca aripa lebedei, plodul Ledei, 
Helena - haina, Helena - haina, Erinya şlefuitului Pergamon zidit de Apollon. 
Ottotoi! Bocete, bocete! Ţară fără noroc a lui Dărdanos, unde gonea Ganymedes 
călare, soţul de pat al lui Zeus! ' 

CORIFEUL 

Grăieşte-ne mai clar şi-amănunţit, în casă ce s-a petrecut? [Nu pot pricepe mare 
lucru din cele spuse înainte.] 

FRIGIANUL 

Âilinon! âilinon! Barbarii astfel vestesc începătura morţii, aiai! cu glas asiatic, 
cînd spadele lui Hades, de fier, împrăştie sînge regal pe pămînt“! Au pătruns în 


palat, [să vă spun întocmai ce-a fost,] doi gemeni, hellenici, lei. Unul era feciorul 
maimarelui oştilor voastre, celalt copilul lui Strophios, un om ce pune la cale 
răul precum Odysseus***, uneltind în tăcere, altminteri prieten statornic, 
luptător îndrăzneţ, priceput la război, şi, pe scurt, un şarpe setos de sînge. 

Fie blestemat pentru blînda-i viclenie 

urzitorul de rele! 

< Bărbaţii aceştia,> păşind în odaia 

celeia care s-a măritat cu arcaşul Paris6%, 

s-au ghemuit, smeriţi, lîngă jeţul ei, 

cu ochi năpădiţi de lacrimi, 

unul la dreapta, altul la stînga, 

punînd, fiecare de partea sa, 

între noi şi ei, ca o stavilă. 

<Apoi> au cuprins, amîndoi au cuprins 

genunchii Helenei cu mîini rugătoare. 

<într-asta> sosiră în fugă, repede, repede, 

slugile ei, frigienii. 

Şi se-ntrebau, tulburaţi de frică, unul pe altul, 

dacă nu-i vreo capcană la mijloc. 

Unora nu le venea să creadă, 

alţii credeau, dimpotrivă, că Tyndarida 

se va prinde în plasele vînătoreşti, 

întinse anume de şarpele omoritor-de-mamă. 

CORIFEUL 

Şi tu, în clipa-aceea unde te aflai? Sau ai fugit numai-deciît, înspăimîntat? 
FRIGIANUL 

S-a-ntîmplat, cum e obiceiul la noi frigienii, să mă aflu în preajma Helenei şi 
văzduhul să-l mişc c-un bine-ntocmit evantai de pene, trimiţînd spre părul 
<reginei> o boare şi răcorindu-i obrazul; aşa facem noi frigienii, aşa-i obiceiul în 
Asia55!. Helena torcea un fuior de in de pe furcă, răsucind între degete firul, şi 
firul tors se tîra pe podea; căci ea doreşte să folosească tortul spre a coase- 
mpreună, din ţesături jefuite la Troia, un strai de purpură, un dar pentru <sora 
ei> Klytaimnestra, să-i împodobească mormîntul. 

Orestes atunci îi zise femeii spartane: „Fiică-a lui Zeus, aşază-ţi piciorul aici, 
coboară-te de pe crivat şi vino cu mine la locul străvechi al vetrei lui Pelops, 
ctitorul neamului nostru, ca să-mi asculţi rugăminţile." 

Şi-a dus-o, şi-a dus-o, şi ea l-a-nsoţit, 

fără măcar să presimtă urmarea. 

In schimb tovarăşul lui de fapte începe 

altă ispravă, mişelul din ţara Phokidei: 

„Nu vreţi să lipsiţi de pe locul ăsta, frigieni ticăloşi?" 

<Zise> şi ne zăvori pe toţi în clădire, 

pe unii în grajduri de cai, pe alţii-n verande, 

pe unii aici, pe alţii acolo, 

împrăştiaţi cu toţii şi depărtaţi de stăpîna noastră. 

CORIFEUL. Şi după-aceste întîmplări ce-a mai urmat? 

FRIGIANUL 

Mamă, mamă venerată pe muntele Ida, 

straşnică zeiţă, straşnică! aiai!655 

Ce sîngeroase patimi, ce rele nelegiuite 

mi-a fost dat să văd, să văd în lăcaşul regesc! 

Cu spadele-n miini, 


trase din umbră, de sub veşmintele lor 

tivite cu purpură, <cei doi> şi-au rotit 

ochii cumpliţi într-o parte şi-n alta, 

să nu se ivească vreun nedorit. 

Pe urmă, ca nişte mistreți de la munte, 

s-au proptit înaintea femeii 

şi i-au răcnit: „Vei muri, vei muri! 

Soţul tău ticălos e pricina morţii tale, 

căci l-a trădat pe feciorul fratelui său, 

<lăsîndu-l> să piară <prin votul> celor din Argos." 

Ea scoase un țipăt, un țipăt înalt: „Vai mie!" 

Şi pieptul cu antebraţele albe şi l-a izbit 

şi s-a pocnit fără milă în ţeastă cu pumnii. 

Apoi a-ncercat să scape şi-n fugă 

<podeaua> suna sub sandalele sale de aur. 

Dar Orestes, în ghetele-i mykeniene, 

s-a repezit la Helena, 

mîna şi-a-nfipt-o în părul ei, 

şi, răsturnîndu-i capul pe umărul stîng, 

se pregătea să lovească 

gîtlejul cu spada întunecată. 

CORIFEUL 

Voi, frigienii casei unde vă găseaţi? De ce n-aţi apărat-o? 

FRIGIANUL 

Noi, răcnind în odăile unde fusesem închişi, porţi şi canaturi am spart cu drugi 
de lemn şi de pretutindeni am alergat să dăm ajutor, unul cu pietre, 

altul cu sulița legată de mînă 5%, altul strîngînd în pumni minerul spadei. Dar s-a 
iscat împotriva noastră Pylades, de nestăvilit, precum frigianul Hektor, precum 
Aias cu coif întreit555, pe care l-am şi văzut, l-am văzut <luptind> la porţile lui 
Priamos655. Şi spadele noastre s-au încrucişat cu a lui. Atunci, ah, atunci a ieşit 
la iveală cît de în urmă rămîne vigoarea războinică a frigienilor, faţă de lancea 
Helladei: unul porneşte, năuc, la goană, altul e doar un cadavru, acesta-i rănit, 
acela se roagă, drept pavăză-n faţa morţii. Noi căutăm adăpost în beznă, dar în 
vreme ce unii cădeau fără viaţă, alţii-aşteptau lovitura de moarte, şi alţii zăceau 
la pămînt. Atunci sosi în palat Hermione, sărmana, tocmai cînd maică-sa urma 
să fie sfirşită şi azvirlită pe jos, nefericita care-i dăduse viaţă. Precum 
bakchantele-asupra puiului unei jivine de munte - nu le lipsea decît thyrsul” - 
astfel cei doi alergară şi-o apucară, 

apoi se-ndreptară din nou spre fiica lui Zeus, 

ca s-o ucidă. însă Helena se mistuise. 

Nu mai era de văzut în odaie, nici în palat. 

O Zeus, o Glie, Lumină şi Noapte, 

unde se-ascunde? 

Fost-a la mijloc un leac fermecat sau o făcătură 

sau vreo divină răpire? 

Din cele-ntîmplate apoi, nimic nu mai ştiu; 

am ieşit pe furiş din clădire, să scap cu fuga. 

Multe-ncercări, multe-ncercări a-ndurat 

Menelaos, fără folos, 

ca să-şi aducă soţia din Troia! 

(Orestes irupe din palat, cu spada în mină.) 

CORIFEUL 


După un şir de întîmplări neaşteptate, iată încă una! Cu mers ţicnit, în iitini cu 
spada, Orestes iese-n faţa casei. 

ORESTE SS Unde-i frigianu' care a scăpat de spada mea? 

FRIGIANUL Mă închin, stăpîne, ţie, prosternat ca pe la noi®®’, 

ORESTES Nu suntem aici la Troia, ci pe solul argian. 

FRIGIANUL 

Fie-n Troia, fie-n Argos, pentr-un ins cu judecată, viaţa-i mai de preţ ca moartea. 
ORESTES (ameninţător) N-ai strigat să-i vină oameni lui Menelaos în sprijin? 
FRIGIANUL. Mai curînd să-ţi vină ţie ajutor, căci eşti mai vrednic. 

ORESTES Deci pe drept a fost răpusă fata lui Iyndăreos. 

FRIGIANUL : M. 

Da, pe drept, şi încă foarte; bine ar fi fost să aibă trei gîtlejuri de străpuns6%. 
ORESTES Tu mă linguşeşti de frică, dar în sinea ta crezi altfel. 

FRIGIANUL Ea, deodată cu hellenii, i-a zdrobit şi pe troieni. 

ORESTES Jură că n-ai spus doar ca să-mi faci plăcere, altfel mori! 

FRIGIANUL Jur pe viaţa mea! Nu-i ăsta jurămîntul cel mai sfînt? 

ORESTES 

(apropiind spada de gitul frigianului) Şi la Troia frigienii se temeau de fier cu 
toţii? 

FRIGIANUL 

Ţine-ţi mai departe spada, căci de-aproape zvirle crunte străluciri ucigătoare. 
ORESTES 

Stai, doar nu te împietreşte! Parc-ai fi văzut 

Gorgonas!. 
FRIGIANUL Ba în leş să nu mă schimbe; de Gorgonă n-am ştiinţă. 
ORESTES 
Sclavule, te temi de Hades, care te va libera de suferinţele <sclaviei>? 
FRIGIANUL Toţi se bucură, şi robul, să rămînă în lumină. 

ORESTES Bine zis. Te scapă isteţimea; mergi acum în casă! 

FRIGIANUL Deci tu nu mă vei ucide. 

ORESTES Liber! 

FRIGIANUL 

Vorba asta-mi place. 

ORESTES Aş putea să-mi schimb părerea. 

FRIGIANUL 

Asta însă nu-mi prea place. 

ORESTES 

Eşti nerod, dacă-ţi închipui că-ţi voi sîngera giîtlejul tău nenorocit; din fire, nu ai 
fost clădit femeie, nici nu pari a fi bărbat. Am ieşit din casă-afară, să-ţi pun 
lacăt piuielii; auzindu-ţi vocea-naltă, cetăţenii-ar da alarma. Pe Menelaos nu-mi 
este frică să-l înfrunt cu spada; poarte-şi ţanţoş peste umeri părul blond, 
cîrlionţat! Dar, dacă-mpotriva casei, va aduce şi afgeii, ca să mă învinuiască de 
uciderea Helenei, nevrînd să ne cruţe viaţa, mie şi surorii mele, cît şi lui 
Pylades, care a trudit cu mine-alături, va vedea două cadavre: al fecioarei şi-al 
nevestei. 

(Frigianul pleacă spre cetate, să-l întilnească pe Menelaos. Orestes intră din nou 
în palat.) 

CORUL. Antistrofă“* 16, io, cum se surpă! O altă-ncercare de spaimă se-abate 
peste casa Atrizilor! Ce-i de făcut? Să vestim cetatea, ori să păstrăm tăcerea? 
Mai sigură, dragilor, este <tăcerea>. Priviţi la faţa clădirii, priviţi, 

fumul ce suie, prevestitor, 


în văzduhul înalt! 

Ei aprind <înăuntru> torţe de pin răşinos, 

gata să incendieze palatul lui Tăntalos, 

neşovăind în strădania lor. 

Muritorilor Zeul le-mparte sfîrşitul, 

le-mparte sfîrşitul precum pofteşte. 

Straşnică este puterea daimonului răzbunării: 

lăcaşul acesta s-a prăbuşit, 

s-a prăbuşit în sînge, pentru că Pelops 

l-a zvîrlit pe Myrtflos <cîndva> din cars. 

CORIFEUL 

Ah! Menelaos cu pasul iute vine la palat; . fără doar şi poate, ştie ce năpastă l-a 
lovit. Hai, Atrizilor din casă, n-aveţi vreme de pierdut, faceţi-vă baricade. Omul 
răsfăţat de soartă e o forţă fără seamăn contra unor bieţi becisnici cum eşti 
astăzi tu, Orestes, în adînca ta restrişte. 

(Intră Menelaos, în mare grabă, însoţit de o ceată înarmată.) 

MENELAOS 

Vin, auzind ce grozăvii au săviîrşit aceste două fiare, căci nu pot să-i numesc 
bărbaţi. Am auzit şi că soţia mea n-ar fi murit, ci că s-a risipit, fără să lase urmă - 
un zvon deşert adus de un neghiob înfricoşat, în fapt un şiretlic al ucigaşului de 
mamă. 

Hei! să mi se deschidă casa! Sclavilor, vă dau poruncă, poarta înfundaţi-o, să-mi 
scap din mîna ticăloşilor fiica [şi pe nefericita mea soţie <doborită> s-o ridic, iar 
pe călăi să-i nimicesc cu braţul meu, ca s-o urmeze în mormînt!] 

(Menelaos şi însoțitorii se apropie de porti, cînd Orestes şi 

Pydales apar pe acoperişul palatului. Orestes o ţine pe 

Hermione şi are spada îndreptată spre gitul fetei, în timp ce 

Pylades agită o torță fumegiîndăs6?. ) 

ORESTES 

Tu, cel de-acolo, nu cumva s-atingi zăvoarele cu mîna! Menelaos, de tine-i vorba, 
turn de semetie! Altminteri, căpăţina ţi-o sfărîm cu bolovanul ăsta, desprins din 
parapetul meşterit de vechi zidari. De altfel, porțile le-am întărit vîrtos cu drugi 
şi nu se vor clinti în faţa rîvnei tale de-a-ţi salva, intrînd în casă, <fata>. 
MENELAOS 

Ah! Ce se-ntîmplă? Văd lucirea unei torţe şi, pe acoperişul casei, cei doi mişei, 
fortificati, şi-un vîrf de spadă îndreptat spre gîtul Hermionei! 

ORESTES Din două, ce pofteşti: să mă întrebi ori să m-asculţi? 

MENELAOS Nici una şi nici alta; dar trebuie, se pare, să te-ascult. 

ORESTES Sunt gata să-ţi ucid copila, dacă vrei să ştii. 

MENELAOS 

După uciderea Helenei, urmează s-o răpui acum pe Hermione? 

ORESTES 

Barem de mi-ar fi izbutit uciderea dintîi, dar jertfa mi-au răpit-o zeii. 
MENELAOS 

Tăgăduieşti c-ai omorît-o? Spui asta ca să-ţi rizi de mine? 

ORESTES Nu-mi vine să tăgăduiesc. Doar am dorit... 

MENELAOS Ce ai dorit anume? Mă trec fiori de teamă. 

ORESTES ... în Hades să azvirl urgia ce-a mînjit Hellada. 

MENELAOS Dă-mi înapoi soţia moartă, s-o îngrop. 

ORESTES N-ai decît zeilor s-o ceri; dar pe fiica ta o voi ucide. 

MENELAOS Vrei să te-ncarci cu altă crimă, ucigaşule-de-mamă! 

ORESTES 


Zi mai curînd apărător-de-tată, pe care m-ai trădat, ca să mă pierzi. 
MENELAOS N-a fost destul că ai vărsat sîngele Klytaimnestrei? 
ORESTES N-aş obosi nicicînd să nimicesc femeile stricate. 
MENELAOS Şi tu, Pylades, ai amestec în omor? 

ORESTES 

Tăcerea lui răspunde: da. Ajunge să vorbeşti cu mine. 
MENELAOS 

Tu pentru crime vei plăti; doar n-ai să scapi <zburînd> cu aripi. 
ORESTES Nu vom fugi, ci vom incendia palatul. 

MENELAOS Spui că vei spulbera lăcaşul strămoşesc? 
ORESTES 

Da, ca să nu te faci stăpîn pe el; şi-asupra flăcărilor îţi voi junghia copila. 
318 

MENELAOS N-ai decît s-o ucizi; pe urmă pentru toate vei plăti. 
ORESTES 

(amenințînd s-o înjunghie pe Hermione) Aşa să fie! 

MENELAOS Ah, să nu faci asta, nu! 

ORESTES Taci molcom şi îndură pacostea ce te-a lovit pe drept. 
MENELAOS Dar drept este ca tu să scapi cu zile? 

ORESTES 

MENELAOS 

Si ţara să o stăpînesc. 

Ce ţara? 

ORESTES Argeşul, vechiul tărîm pelasgic. 

MENELAOS <Vei cuteza> sa te atingi de vasele lustrale66%? 
ORESTES 

MENELAOS Să-njunghii jertfe înaintea luptelor? 

De ce nu? 

ORESTES 

Te crezi cumva mai potrivit? 

MENELAOS Eu mîinile le am curate. 

ORESTES 

Dar inima ti-e pîngărită. 

MENELAOS Cu tine cine va mai sta de vorbă? 

ORESTES 

Oricine îşi iubeşte tatăl. MENELAOS Dar cei care-şi respectă mama? 
ORESTES 

Aceia-s oameni fericiți®®”. 

MENELAOS Tu nu te numeri printre ei. 

ORESTES 

Nu-mi plac femeile mişele. 

MENELAOS Ia spada de pe Hermione! 

ORESTES 

Tu eşti din fire prefăcut... 

MENELAOS Îmi vei ucide oare fata? 

ORESTES ... însă acum spui adevărul. 

MENELAOS Vai mie, ce-am să fac? 

ORESTES 

Găseşte-i pe argei, convinge-i! 


MENELAOS 
Ce să-i conving? 
ORESTES Cetăţii cere-i să ne cruţe viaţa. 

MENELAOS Altminteri îmi vei omori copila? 

ORESTES 

Chiar aşa. 

MENELAOS Helena, cruntă-ţi este soarta! 

ORESTES 

Şi soarta mea nu este cruntă? 

MENELAOS Din Troia te-am adus să fii jertfită. 

ORESTES 

Barem să fi fost! 

MENELAOS O, cîte-ameninţări am înfruntat! 

ORESTES 

Dar pentru mine n-ai făcut nimic. 

MENELAOS îndur purtare jignitoare! 

ORESTES 

Căci nu m-ai ajutat la vreme. 

MENELAOS Sunt la cheremul tău. 

ORESTES 

Te-ai prins în cursa răutăţii tale. Destul! Acum, Elektra, dă foc palatului la 
temelie, şi tu, Pylades, cel mai neclintit prieten, aprinde parapetele acestor 
ziduri! 

MENELAOS 

O ţară-a fiilor lui Danaos! Voi, ctitorii cetăţii Argos cu <belşug de> cai, veniţi 
acum! De ce nu alergaţi cu armele în ajutorul nostru? întreg oraşul e primejduit 
de-acest nemernic, care, deşi s-a prihănit cu sîngele matern, se zbate să 
trăiască. 

(Argeii se rinduiesc în formaţie de luptă, gata să ia cu asalt palatul, cînd, brusc, 
apare în aer zeul Apollon si lîngă el 

' Helena.) 

APOLLON 

Menelaos, astîmpără-ţi mînia ce-ţi încinge inima; sunt Phoibos, fiul <veşnicei> 
Leto, care te chem de-aproape. 

Şi tu, care ameninţi, înarmat cu spada, viaţa fetei, Orestes, potoleşte-te, ca să-mi 
asculţi cuvîntul! 

Helena, cea pe care te-ai înverşunat zadarnic să o pierzi, deoarece Menelaos te- 
nfuriase, iat-o! Cu toţii o vedeţi <aici>, la poarta cerului, salvată, şi nu de tine 
omorită. Eu am scăpat-o şi am smuls-o de sub vîrful spadei tale, cum am primit 
poruncă de la tatăl Zeus. Fiind de zeul Vieţii zămislită, i se cuvinte viaţă fără 
moarte“%; ea, lîngă fraţii săi, Kâstor şi Polydeukes, va sta pe tron în văile cereşti, 
ca binefăcătoare-a oamenilor mării5”0. 

Menelaos, tu ia-ţi altă nevastă-n casă, căci zeii au voit ca frumuseţea fără 
seamăn <a Helenei> să-i pună faţă-n faţă pe helleni şi pe troieni şi să 
pricinuiască sumedenie de morţi, spre a mai uşura pămîntul de prea-plinul 
sfruntat şi necurmat al omenirii“”!. 

Aşa stau lucrurile cu Helena. 

Iar tu, Orestes, trebuie să treci hotarul ţării şi vreme de un an rotund să 
locuieşti în Parrhasîa; în amintirea exilării tale, azanii şi arkadienii vor numi acel 
meleag Oresteion6?. 

De-acolo te vei duce la Atena, oraş în care vei fi judecat pentru ucidere de 
mamă. Trei Eumenide te vor învinovăţi, şi zei, arbitrii ai dezbaterii, vor da, pe 
dealul închinat lui Ares, hotărîrea cea mai sfîntă şi curtea o vei părăsi 
învingător*”5. 

Cu cea al cărei gît ameninţi să-l străpungi, cu Hermione, trebuie să te 


căsătoreşti. Iar omul care crede că se va-nsura cu dînsa, Neoptolemos, nicicînd 
n-o va lua, 

căci soarta lui este să fie omorit de săbiile delphienilor, cînd îmi va cere să-l 
despăgubesc de pierderea lui Achilleus, al său părinte“”?. 

Pe sora ta, Elektra, cu Pylades s-o măriţi, cum i-ai făgăduit <acestuia>, şi viaţa 
le va fi, de azi încolo, fericită. 

Menelaos, în Argos lasă-l pe Orestes să domnească; tu mergi să fii stăpînul 
Spartei. Bucură-te de moştenirea de la o nevastă care a-ncetat să-şi căşuneze, ca 
odinioară, nenumărate, pururi înnoite chinuri®”®, 

Iar legăturile dintre cetate şi Orestes am să le rînduiesc frumos, căci el a fost 
împins de mine să-şi ucidă mama. 

ORESTES 

Loxias, care ne dezvălui viitorul, oracolele tale nu sunt ale unui fals profet, ci ale 
unui <zeu> ce spune adevărul. Totuşi, eram cuprins de teamă că aud glasul 
vreunui duh răzbunător, închipuindu-mi că-l aud pe-al tău. Dar toate s-au sfîrşit 
cu bine. 

Voi face cum ai spus. Pe Hermione, iată, o dezleg de sub ameninţarea spadei şi 
gata sunt să mă însor cu ea, cînd tatăl ei se va-nvoi. 

MENELAOS 

Copilă a lui Zeus, Helena, îţi urez drum bun! Ce fericire pentru tine să 
hălăduieşti în casa zeilor, cea binecuvîntată! 

Ţie, Orestes, ţi-o încredinţez pe fata mea, cum am primit poruncă de la Phoibos. 
Nobil fiind, te vei căsători cu cineva de viţă nobilă. Fie s-avem de mulţumire 
parte, şi tu, şi eu care ţi-o dau. 

APOLLON 

Acum purcedeţi fiecare în locul hotărît de mine şi puneţi capăt certei voastre. 
MENELAOS N-avem decît să ne supunem. 

ORESTES 

La fel socot şi eu, Menelaos, necazurile noastre mi se risipesc din minte şi mă 
împac, Loxias, cu oracolele tale. 

(Orestes, Hermione şi Pylades coboară în palat. Menelaos şi garda lui purced 
spre ieşire, urmaţi mai apoi de Cor.) 

APOLLON 

Porniţi, fiecare pe drumul său, venerînd zeiţa cea mai frumoasă, Pacea“, iar eu 
am s-o duc pe Helena, prin strălucitoarea boltă-nstelată, în sălile <casei> lui 
Zeus. Acolo, tronînd lîngă Hera şi lîngă Hebe“””, soţia lui Herakles, va fi pentru 
oameni zeiţă cinstită etern prin libaţii, laolaltă cu fraţii săi Tyndarizi, feciorii lui 
Zeus, iar pentru năieri va fi regina mărilor învolburate. 

CORUL 

O, sfîntă, mărită Victorie, întocmeşte-ne viaţa şi nu înceta să aşezi cununi pe 
frunţile noastre! 

